title: Buganda

text: Wakati wa uhuru Waganda walishindwa kupata hali ya ufalme kuwa sehemu ya nchi inayojitawala lakini Kabaka Sir Edward Mutesa II alikuwa Rais wa Taifa pamoja na waziri mkuu Milton Obote.


title: Buganda

text: Mwaka 1967 Obote alibadilisha katiba akamfukuza Kabaka nchini. Kwa muda wa miaka 30 ufalme wa Buganda ulifutwa kisheria. Kabaka Edward Mutesa II alikufa ng'ambo Uingereza.


title: Buganda

text: Mwaka 1986 serikali mpya ya Yoweri Museveni ilimkaribisha Ronald Muwenda Mutebi, mtoto wa Kabaka marehemu, arudi Kampala. Baada ya Bunge la Uganda kurudisha falme za kihistoria ndani ya Uganda za Banyoro, Ankole na Toro pamoja na Buganda, Mutebi alifanywa Kabaka mpya mwaka 1993.


title: Ziwa Viktoria

text: Ziwa Viktoria (pia: Viktoria Nyanza, Ziwa Nyanza) ni ziwa kubwa la Afrika ya Mashariki lililopo baina ya Tanzania, Kenya na Uganda. Ni ziwa kubwa kuliko yote barani Afrika, na la pili duniani, baada ya Ziwa Superior ambalo lipo Amerika ya Kaskazini.


title: Ziwa Viktoria

text: Ziwa Viktoria lipo mita 1134 juu ya usawa wa bahari na lina eneo la kilometa za mraba zaidi ya 68,100.


title: Ziwa Viktoria

text: Maji ya ziwa Viktoria yanamiminika kwenye mto Nile na kuelekea bahari ya Mediteranea kwa umbali wa maili 4,000.


title: Ziwa Viktoria

text: Ziwa hili linapata maji yake mengi kutokana na mvua (80%) na kutoka vijito vingi vidogo. Mto mkubwa unaoingia Viktoria ni Mto Kagera unaotiririka kutoka magharibi.


title: Ziwa Viktoria

text: Ziwa Viktoria ni miongoni mwa maziwa yenye visiwa vingi vidogovidogo.


title: Ziwa Viktoria

text: Ziwa hili lina kina cha wastani cha mita 40 na mwambao wa urefu wa kilomita 4,828, visiwa vyake vikiwa vimechangia 3.7% ya urefu huu.


title: Ziwa Viktoria

text: Eneo la maji ya ziwa limegawanywa 6% (4,100 km) nchini Kenya, 45% (31,000 km) nchini Uganda, na 49% (33,700 km) nchini Tanzania.


title: Majiji yasiyoonekana

text: Majiji yasiyoonekana (kwa Kiitalia "Le città invisibili", na kwa Kiingereza "Invisible Cities") ni kitabu cha hadithi kilichoandikwa na mwandishi toka Italia, Italo Calvino.


title: Majiji yasiyoonekana

text: Kitabu hiki kinaelezea mazungumzo kati ya msafiri Marco Polo kutoka mji wa Venice, Italia, na mfalme wa Mongolia, Kublai Khan.


title: Majiji yasiyoonekana

text: Kitabu kimeandikwa kwa mtindo wa pekee kwani hakina mfumo uliozoeleka wa vitabu vya fasihi: mwanzo, katikati, mwisho. Ndani ya kitabu hiki wahusika wanaotambulika ni wawili tu, Kublai Khan na Marco Polo.


title: Majiji yasiyoonekana

text: Kublai Khan alikuwa akifurahi sana kusikia visa toka kwa Marco Polo. Visa toka kwa wakazi wa ufalme wake vilikuwa vinamchosha. Khan alitaka sana Marco Polo aongelee juu ya mji alikozaliwa, Venice, lakini Marco Polo alipendelea kuongelea miji ya kufikirika na kusadikika.


title: Majiji yasiyoonekana

text: Kitabu hiki kina visa 55 vinavyoelezea miji hiyo ya kufikirika na kusadikika pamoja na mazungumzo ya kifalsafa kati ya Khan na Polo.


title: Majiji yasiyoonekana

text: Moja ya mazungumzo yanayojulikana sana ni lile kuhusu jiwe na daraja. Marco Polo alimpa Kublai Khan uchambuzi wa daraja ni nini akielezea jiwe hata jiwe. Kublai Khan akauliza, "Je ni jiwe lipi linaloshikilia daraja?" Marco Polo akajibu, "Hakuna jiwe moja linaloshikilia daraja, si jiwe hili wala lile bali mhimili ambao mawe hayo yameujenga kwa pamoja."


title: Majiji yasiyoonekana

text: Kublai akakaa kimya kwa muda akifikiri, kisha akasema, "Basi sitaki kusikia kuhusu mawe, nataka uniambie kuhusu huo mhimili." Marco Polo akajibu, "Bila mawe hakuna mhimili."


title: Majiji yasiyoonekana

text: Kati ya miji ya kufikirika na kusadikika iliyoelezewa ndani ya kitabu hiki baadhi ni: mji ambao wakazi wake wanatupa vitu vyao vyote kila siku na kununua vitu vipya, mji wa wafu ulio chini ya ardhi, na mji uliojengwa na watu waliomuona mwanamke uchi ndotoni kisha akatokomea (watu hawa waliamua kujenga mji ambao barabara zake zinaelekea kule alikoelekea huyo mwanamke waliyemuona ndotoni na wakajenga kuta ili kumzuia asiweze kutoroka akitokea tena.)


title: Majiji yasiyoonekana

text: Leo hii kuna majiji 20 yenye wakazi zaidi ya milioni 10:


title: Kombe la Dunia la FIFA

text: Kombe la Dunia la FIFA ni mchuano wa kimataifa wa mchezo wa soka kwa wanaume. Kombe hilo hutambulika pia kama kombe la dunia la soka, kombe la dunia la mpira wa miguu au Kombe la Dunia tu.


title: Kombe la Dunia la FIFA

text: Kombe hilo hushindaniwa na nchi wanachama wa Shirikisho la Soka Duniani (FIFA - Fédération Internationale de Football Association). Mashindano haya hutazamwa na watu wengi duniani kuliko mashindano yoyote yale. Mashindano ya mwaka 2002 watu wapatao bilioni 1.1 waliyatazama.


title: Kombe la Dunia la FIFA

text: Baada ya hatua za mwanzo za kugombea kushiriki katika mchuano huu, nchi 32 hushiriki katika mchuano ambao hufanyika katika nchi inayoandaa/zinazoandaa mashindano hayo.


title: Kombe la Dunia la FIFA

text: Hadi sasa ni nchi nane tu ambazo zimeweza kuchukua kombe hilo toka lilipoanza kushindaniwa hapo mwaka 1930. Mashindano hayo hufanyika kila baada ya miaka minne, ila mwaka 1942 na 1946 hakukuwa na Kombe la Dunia kutokana na Vita Kuu ya Pili ya Dunia.


title: Kombe la Dunia la FIFA

text: Brazili ndio nchi pekee ambayo imeweza kutwaa kombe hilo mara tano. Ujerumani na Italia zimelitwaa mara nne. Nchi nyingine ambazo zimewahi kulitwaa ni Uruguay, Argentina, Uingereza, Ufaransa na Hispania.


title: Kombe la Dunia la FIFA

text: Ujerumani ndio nchi iliyoandaa Kombe la Dunia 2006 kati ya 9 Juni hadi 9 Julai. Bingwa wa kombe hilo, Brazili, ilitolewa kwenye mashindano hayo kwa kufungwa 1-0 na Ufaransa.


title: Kombe la Dunia la FIFA

text: Kombe la Dunia 2010 lilifanyika katika bara la Afrika kwa mara ya kwanza katika nchi ya Afrika Kusini.


title: Kombe la Dunia la FIFA

text: Kombe la Dunia 2014 lilifanyika Brazili.


title: Kombe la Dunia la FIFA

text: Kombe la Dunia 2018 linafanyika Russia.


title: Kombe la Dunia la FIFA

text: Kombe la Dunia 2022 litafanyika Qatar.


title: Orchestra Baobab

text: Orchestra Baobab ni bendi maarufu ya muziki wa dansi toka nchini Senegal. Bendi hii imekuwepo katika ramani ya muziki wa Afrika toka ilipoanzishwa mwaka 1970.


title: Orchestra Baobab

text: Orchestra Baobab inapiga muziki ambao ni mchanganyiko wa vionjo vya muziki toka Cuba, Visiwa vya Karibiani na Afrika. Baada ya kupata mafanikio makubwa na kuweza kurekodi albamu 20 toka mwaka 1970 hadi 1985, bendi hii ilivunjika mwaka 1987. Hata hivyo mwaka 2001 Orchestra Baobab iliibuka upya na kurekodi vibao vyao vya zamani na kufanya ziara katika nchi kadhaa za Ulaya. Pamoja na kutoa vibao vyao vya zamani, walirekodi nyimbo mpya wakisindikizwa na mwanamuziki maarufu wa Senegal, Youssou N'dour na Ibrahim Ferrer, mwanamuziki maarufu toka Cuba.


title: Orchestra Baobab

text: Mwaka 2003 Orchestra Baobab ilipata nafasi ya kuweko kwenye filamu iliyotengenezwa na wanamuziki Dave Matthews na Trey Anastasio iitwayo Trey and Dave Go to Africa. Katika filamu hiyo wanamuziki hao walifanya onyesho pamoja na Orchestra Baobab.


title: Nouakchott

text: Nouakchott (Kiarabu: نواكشوط) ni mji mkuu wa Mauritania. Iko mwambaoni wa Atlantiki katika magharibi ya nchi. Idadi ya wakazi imekadiriwa kupita milioni moja.


title: Nouakchott

text: Hadi 1958 Nouakchott ilikuwa kijiji kidogo cha wavuvi. Imekua tangu uhuru. Wakati wa ukoloni Mauretania haikuhesabiwa kama eneo la pekee ilikuwa sehemu tu ya Afrika ya Magharibi ya Kifaransa yenye mji mkuu wa Saint-Louis huko Senegal.


title: Nouakchott

text: Baada ya azimio la kupasua eneo la Kifaransa katika Afrika ya Magharibi Nouakchott ikateuliwa kuwa mji mkuu ujao na mradi wa ujenzi ulilenga kuongeza idadi ya wakazi hadi kufikia watu 15,000. Baada ya uhuru mwaka 1962 mji ukawa mji mkuu wa Mauretania.


title: Nouakchott

text: Katika miaka ya 1970 idadi ya wakazi iliongezeka sana kutokana na ukame uliofukuza watu wengi mashambani, kati ya 1969 na 1980 kutoka wakazi 20,000 kufikia 150,000 mwaka 1980.


title: Nouakchott

text: Siku hizi mju una tatizo zito ya uhaba wa maji kwa wakazi wake wengi.


title: Maseru

text:
Maseru ni mji mkuu wa Lesotho ikiwa na wakazi 174.000 Einwohner (2003).
Chuo Kikuu cha Lesotho na kiwanja cha kimataifa cha ndege ni karibu na mji.
Maseru iko kwa mto Caledon (Mohokare). Ni mji mkubwa wa pekee nchini.


title: Maseru

text: Ilikuwa kituo kidogo cha biashara ilipoteuliwa na chifu Moshoeshoe I. wa Wasotho kuwa mji mkuu wake mwaka 1869.


title: Maseru

text: Tangu 1884 hadi 1966 ilikuwa mji mkuu wa nchi ya kulindwa chini ya Uingereza ya "Basutoland". 1966 ikawa mji mkuu wa Lesotho huru.


title: Maseru

text: Kuna viwanda vya kutengenezea mishumaa na matandiko ya zulia. Kuna pia viwanda vya vitambaa kwa ajili ya soko la Marekani.


title: N'Djamena

text: Ndjamena ni mji mkuu pia mji mkubwa kabisa nchini Chad. Idadi ya wakazi hukadiriwa kuwa kati ya 800,000 na milioni moja.


title: N'Djamena

text:
Ndani ya manisipaa kuna hara au mitaa kumi.
Zamani mji ulijulikana kwa jina la "Fort Lamy". Tangu 1973 jina limekuwa Ndjamena; kuna pia maandishi: N'Djaména, N'Djamena na Ndjaména.


title: N'Djamena

text: Mji wa Ndjamena uko mahali ambako mito ya Chari na Logone inaungana. Ng'ambo ya mto uko mji wa Kousseri nchini Kamerun.


title: N'Djamena

text: Ndjamena ilianzishwa na Mfaransa Émile Gentil tarehe 29 Mai 1900 kama kambi ya kijeshi ikiitwa Fort-Lamy kama kumbukumbu kwa kamanda Amédée-François Lamy aliyeuawa vitani kwenye mapigano ya Kousseri siku chache kabla ya kuanzishwa kwa Fort Lamy.


title: N'Djamena

text: Jina lilibadilishwa kuwa Ndjamena mwaka 1973 na rais François Tombalbaye.


title: N'Djamena

text: Mji uliona uharibifu mwingi wakati wa vita ya wenyewe kwa wenyewe makwa 1979/1980. Wakti ule wakazi wengi waliondoka mjini lakini katika miaka ya baadaye wengi wengine waliingia.


title: N'Djamena

text: Mji ulikua sana na haraka. Vifaa vya maji, umeme na makao havitoshi tena.


title: N'Djamena

text: Makabila na vikundimjini mwaka 1993 :


title: N'Djamena

text: Ndjamena ni kitovu cha uchumi wa Chadi.


title: N'Djamena

text:
Ndjamena ina vyuo na shule mbalimbali.
Shule za Sekondari (Lycée) :Vyuo Vikuu (Université) :Taasisi za elimu ya juu (École Supérieure) :


title: Dakar

text: Dakar ni mji mkuu wa Senegal ikiwa na wakazi 2,352,000. Iko kwenye rasi la Verde ambalo ni pembe la magharibi ya Afrika. Bandari yake ina nafasi nzuri kwa biashara na Ulaya na Amerika.


title: Dakar

text: Mji ulianzishwa na Wafaransa mwaka 1857 walipoondoka kisiwa cha Goree kuhamia bara. Ukapata bandari ya biashara na pia bandari ya kijeshi halafu ukawa mwanzo wa reli katika Senegal. Mwaka 1902 Dakar ilikuwa mji mkuu wa Afrika ya Magharibi ya Kifaransa badala ya Saint-Louis. Kati 1959 hadi 1960 ilikuwa mji mkuu wa Shirikisho la Mali, baadaye mji mkuu wa Senegal.


title: Dakar

text: Kisiwa cha Goree ambacho sasa ni sehemu ya mji kilikuwa kati ya vituo muhimu vya biashara ya watumwa. Boma la Fort D'Estrees Gorée kisiwani humo lilikuwa gereza la watumwa kabla ya kupelekwa kwenye meli na leo ni makumbusho.


title: Gorée

text: Gorée (kifaransa: "Île de Gorée") ni kisiwa cha Atlantiki mbele ya pwani la Senegal na sehemu ya manisipaa ya Dakar. Ilijulikana kama kituo cha biashara ya watumwa. Hadi kukomeshwa kwa biashara hiyo mwaka 1848 watumwa walipelekwa kisiwani kutoka bara, kufungwa katika majela, kuuzwa kwenye minada na kubebwa Amerika kwa jahazi.


title: Gorée

text: Kisiwa kina urefu wa 1000 m na upana wa 300m, eneo lake ni 36 ha.


title: Gorée

text: Kisiwa kiliingia chini ya utawala wa Ureno mwaka 1444 BK. Uholanzi ilivamia Goree mwaka 1588. Katika karne zilizofuata Ufaransa na Uingereza zilishindana juu ya utawala wa kisiwa. Tangu 1815 kilikuwa chini ya Ufaransa. Mwaka 1879 idadi ya wakazi ilikuwa 2,956 (Wazungu 50, Chotara 750 na wengine Waafrika).


title: Gorée

text: Makumbusho ya Gereza la Watumwa yamekuwa mahali pa utalii. Waamerika weusi walianza kufika kisiwani kutafuta nyayo za mamabu waliobebwa kutoka hapa kama watumwa wafungwa.


title: Gorée

text: Mwaka wa 1978, kisiwa cha Goree kiliingizwa na UNESCO katika orodha la Urithi wa Dunia.


title: Algiers

text: Algiers (kwa Kiarabu مدينة الجزائر, "madīnat al-djazā'ir", "mji wa visiwa"; kwa Kifaransa "Alger") ni mji mkuu pia mji mkubwa kabisa wa nchi ya Algeria ikiwa na wakazi milioni 2 (mwaka 2005), pamoja na mitaa ya nje takriban milioni 5. Iko mwambaoni mwa bahari ya Mediteranea.


title: Algiers

text: Algiers ni makao ya serikali na kitovu cha uchumi, biashara, utamaduni na mawasiliano nchini.


title: Algiers

text: Mji ulianzishwa kama koloni la Wafinisia katika karne ya 4 KK. Mahali palifaa kutokana na visiwa vinne vidogo vilivyokuwepo karibu na mwambao (lakini katika karne ya 17 BK viliunganishwa na bara).


title: Algiers

text: Baada ya kuenea kwa Dola la Roma ikawa mji wa Icosium na kuvamiwa na Waarabu Waislamu mwaka 702. Waberber wa kabila la Beni Mezghenna walikaa katika eneo hili. Mwaka 960 kiongozi wa Kiberber Buluggin ibn Ziri aliyekuwa gavana wa makhalifa wa Fatimiya wa Misri aliteua mahali pa Icosium na kujenga boma hapa. Mji uliitwa sasa "Al-djazair-Mezghenna" yaani "visiwa vya Beni Mezghenna". Ndiyo asili ya jina la leo "Al djaza'ir (الجزائر)" yaani "visiwa".


title: Algiers

text: Katika karne zilizofuata mji ulivamiwa na watawala Wamurabitun na Wamuwahidun kutoka Moroko. Baadaye ukawa chini ya masultani wa Algeria ya Kaskazini.


title: Algiers

text: Mnamo mwaka 1302 Hispania ilifaulu kushika visiwa vidogo mwambaoni kwa miaka kadhaa hadi kufukuzwa tena na mharamia Barbarossa aliyeteka mji kwa niaba ya Sultani wa Uturuki.


title: Algiers

text: Tangu karne ya 16 BK Algiers ikawa mji wa kujitawala ndani ya Dola la Uturuki. Imekuwa mara kwa mara makao makuu ya maharamia wa Mediteranea ya magharibi. Maharamia hao walishambulia jahazi za Wakristo kama Waitalia, Wafaransa, Wahispania na kadhalika na kuteka abiria pamoja na mabaharia. Waliuzwa kama watumwa au kurudishwa kwao baada ya kulipiwa pesa. Maharamia waliweza pia kushambulia miji ya Wakristo mwambaoni mwa Mediteranea na kutwaa wakazi kama watumwa. Hali hiyo ilisababisha tena na tena majaribio ya nchi za Ulaya kuvamia Algiers lakini bila kufaulu hadi karne ya 19.


title: Algiers

text: Mwaka 1815 Marekani ilishambulia Algiers baada ya kupotea meli na raia kwa maharamia wa mji; mwaka 1816 Waingereza pamoja na Waholanzi walishambulia tena kwa kusudi la kulinda meli na raia zao. Walifaulu kumlazimisha mtawala wa Algiers atie sahihi mkataba wa kutochukua tena watumwa kutoka nchi za Ulaya ingawa biashara hii iliendelea kwa siri hata baadaye.


title: Algiers

text: Mwaka 1830 Wafaransa walivamia mji na kuanzisha utawala uliokuwa mwanzo wa ukoloni wa Kifaransa katika Algeria.


title: Algiers

text: Wafaransa walipanua na kubadilisha mji wa Kiarabu na Kiberber. Katika karne ya 19 Wafaransa wengi walihamia Algeria hadi Algiers ilikuwa mji mwenye wakazi wengi Wafaransa kuliko wenyeji waliokaa hasa katika mji wa kale ulioitwa "Kasbah". Wafaransa waliozaliwa Algeria walijiita "pieds noir" (miguu myeusi).


title: Algiers

text: Wakati wa Vita Kuu ya Pili ya Dunia Algeria ilikuwa chini ya serikali ya Kifaransa katika maeneo yasiyovamiwa na Ujerumani hadi kuingiliwa na wanajeshi Wamarekani na Waingereza mwaka 1942. Baadaye ikawa mji mkuu wa "Ufaransa Huru" hadi mwisho wa vita.


title: Algiers

text: Tangu uhuru wa Algeria (1962) Algiers imekuwa mji mkuu wa Algeria. Akina pieds noir walio wengi waliondoka wakihofia uchungu baada ya vita vya ukombozi.


title: Uturuki

text: Uturuki (Jamhuri ya Uturuki; kwa Kituruki: Türkiye Cumhuriyeti) ni nchi ya kimabara kati ya Asia na Ulaya.


title: Uturuki

text: Sehemu kubwa iko Asia ya magharibi lakini sehemu ndogo ya eneo lake upande wa magharibi wa Bosporus iko Ulaya.


title: Uturuki

text: Sehemu kubwa ya mipaka yake ni bahari: Mediteranea upande wa magharibi na kusini na Bahari Nyeusi upande wa kaskazini. Kwenye nchi kavu imepakana na Ugiriki na Bulgaria upande wa magharibi, Kaskazini-mashariki na Georgia, Armenia na Azerbaijan, kwa upande wa mashariki na Iran na upande wa kusini na Iraq na Syria.


title: Uturuki

text: Sehemu kubwa ya eneo lake ni Anatolia inayoonekana kama rasi kubwa kati ya Mediteranea na Bahari Nyeusi. Hali ya nchi ndani ya Anatolia mara nyingi ni yabisi na kilimo kinategemea umwagiliaji.


title: Uturuki

text: Safu za milima zinafuatana na pwani za kusini na kaskazini.


title: Uturuki

text: Sehemu ya mashariki ya nchi kuelekea Uajemi na Kaukazi ina milima mingi.


title: Uturuki

text: Maeneo ya pwani yanapokea mvua na huwa na rutuba.


title: Uturuki

text: Waturuki waliwahi kuwa kiini cha Milki ya Osmani iliyounganisha mataifa mengi chini ya Sultani wa Konstantinopoli.


title: Uturuki

text: Uturuki wa kisasa umetokea kama nchi ya pekee baada ya vita viwili mwanzoni mwa karne ya 20.


title: Uturuki

text: Jamhuri ya Uturuki ilianzishwa mwaka 1923 na jenerali Kemal Atatürk baada ya vita vikuu vya kwanza, vilivyomalizika kwa kuvunja Milki ya Osmani, na vita vilivyofuata, vya kuondoa wanajeshi wa Ugiriki na nchi nyingine walioingia ndani ya sehemu iliyokuwa imebaki baada ya kuvunjika kwa dola kubwa.


title: Uturuki

text:
Atatürk alileta mabadiliko mengi yaliyolenga kuondoa utamaduni wa kale wa Waosmani na enzi za utawala wa sultani wa Kiislamu.
Magharibi ya nchi imeendelea sana lakini maeneo ya mashariki yamebaki nyuma.


title: Uturuki

text: Siku hizi Uturuki unalenga kuingia katika Umoja wa Ulaya.


title: Uturuki

text: Serikali ina utaratibu wa kidemokrasia ya vyama vingi. Utawala wa nchi ni kwa mikoa 81.


title: Uturuki

text: Mji mkuu ni Ankara ulioko katika kitovu cha Anatolia.


title: Uturuki

text: Mji mkubwa ni Istanbul ulioitwa zamani Konstantinopoli na zamani zaidi Bizanti: ulikuwa mji mkuu wa Dola la Uturuki hadi mwaka 1923.


title: Uturuki

text: Uturuki una wakazi zaidi ya milioni 76. Wengi wao (70-75%) ni Waturuki.


title: Uturuki

text: Katika mashariki ya Uturuki watu wengi ni Wakurdi ambao ni milioni 14 au takriban 20% za raia wote wa Uturuki.


title: Uturuki

text: Kuna mabaki madogo tu ya Wagiriki na Waarmenia waliowahi kukalia sehemu kubwa za nchi hadi mwisho wa milki ya Osmani.


title: Uturuki

text: Kwenye maeneo jirani na Syria wako pia Waarabu.


title: Uturuki

text: Lugha rasmi na ya kawaida ni Kituruki, kinachotimika na 85% za wakazi. Hata hivyo, lugha 36 huzungumzwa nchini Uturuki, yaani 14 za asili na 22 za nje (angalia orodha ya lugha za Uturuki).


title: Uturuki

text: Upande wa dini, karibu wote ni Waislamu, hasa kuanzia karne ya 20 ambapo Wakristo wengi waliuawa (hasa Waarmenia) au kuhama (hasa Wagiriki). Waliobaki ni 0.2% tu. Hata hivyo Uturuki ni nchi isiyo na dini rasmi.


title: Afrika ya Kaskazini

text:
Afrika ya Kaskazini ni kanda la kaskazini kwenye bara la Afrika.
Kwa kwaida nchi za Afrika kaskazini ya jangwa Sahara huhesabiwa kuwa Afrika ya Kaskazini.


title: Afrika ya Kaskazini

text: Kanda la Afrika ya Kakazini ya UM lina nchi saba zifuatazo:


title: Eldoret

text: Eldoret ni mji ulio magharibi mwa Kenya. Upo kwenye barabara kuu kati ya Nairobi - Kampala takriban km 300 kutoka jiji la Nairobi katika nyanda za juu magaribi mwa Bonde la Ufa kwenye kimo cha mita 2100 - 2700 juu ya UB.


title: Eldoret

text: Ukiwa na wakazi 289,380 (wakati wa sensa ya mwaka 2009) ni mji wa tano kwa ukubwa Kenya na makao makuu ya kaunti ya Uasin Gishu.


title: Eldoret

text: Eneo la Eldoret ilikuwa inamilikiwa na jamii ya kimaasai ingawa kwa sasa wakaaji wengi ni wa kabila la Wakalenjin na hasa Wanandi na Wakeiyo.


title: Eldoret

text: Mji wenyewe ulianzishwa wakati wa ukoloni mwakani 1910 kwa ufunguzi wa kituo cha posta mahali ambako reli ya Mombasa-Uganda ilitakiwa kupita baadaye. Wakati ule makaburu kadhaa kutoka Afrika Kusini walihamia Kenya wakitafuta mashamba mapya baada ya kushindwa na Waingereza vitani. Uingereza ilitaka kupatanisha makaburu na hali ya kulazimishwa kuwepo chini yake kwa kuwafungulia milango katika maeneo yake mengine. Mashamba ya walowezi wale katika nyanda za juu za Uasin Gishu yalikuwa msingi wa kiuchumi kwa maendeleo ya mji mchanga ulioitwa Eldoret kuanzia mwaka 1912.


title: Eldoret

text: Tangu 1924 Eldoret iliunganishwa na njia ya reli, 1928 mji ulipata maji ya bomba na tangu 1933 palikuwa na umeme.


title: Eldoret

text: Siku hizi Eldoret ni mji wa Kenya unaokua haraka. Rais Daniel Arap Moi alianzisha miradi mingi katika mji huu wakati wa utawala wake kama vile Chuo Kikuu na uwanja wa ndege wa kimataifa mkubwa kushinda mahitaji ya mji.


title: Eldoret

text: Eldoret ni nyumbani kwa wakimbiaji mashuhuri wa Kenya kama Kipchoge Keino. Kimo cha juu ni mazingira ya kufaa kwa mazoezi ya kukimbia kwa sababu mkimbiaji aliyezoea hapa huongeza uwezo wa mapafu yake atakuwa na faida akishindana baadaye kwa kimo cha chini.


title: Eldoret

text: Eldoret ni mji inayopatikana magharibi mwa Kenya na kituo cha utawala ya Wilaya ya Uasin Gishu katika Bonde la Ufa. Kusini ya Cherangani Hills,Milima ya Cherangani kimo ndani inatofautiana kutoka juu ya mita 2100 juu ya usawa wa bahari katika uwanja wa ndege kwa zaidi ya mita 2700 katika maeneo ya jirani (7000-9000 miguu). Wakazi walikuwa 193,830 mwaka 1999 (sensa),


title: Eldoret

text: na sasa ni moja ya miji yanayokua kwa kasi zaidi katika Kenya, na sasa ni nambari 5 kwa ukubwa nchini Kenya.


title: Eldoret

text: Jina "Eldoret" lina misingi ya Wamaasai neno "eldare" maana "mto ulio na mawe"


title: Eldoret

text: kwa sababu kitanda Sosiani ya mto ni karibu sana. Nyeupe walowezi aliamua kuiita Eldoret kufanya kuwa rahisi kwa wao kutamka hayo. Katika mwanzo wa ukoloni, eneo ilikuwa inadhibitiwa na Nandi, kabla ya kuwa na Wamasai na kabla ya kuwa Sirikwa.


title: Eldoret

text: Tovuti rasmi ya mji wa Eldoret yenyewe ilianza mwaka 1910 pamoja na Post Office juu ya kile alikuwa anajulikana kwa walowezi nyeupe kama "Farm 64", "64" au "Sisibo" kwa wenyeji kwa sababu, wakati huo ilikuwa maili 64 kutoka wapya Reli ya Uganda kujengwa railhead saa Kibigori. Willy van Aardt inayomilikiwa shamba. Peter van Aardt, sasa wanaishi nchini Uingereza, ni Willy's kubwa mjukuu. Lounge ya Kati mjini Eldoret ni yote inabakia ya Willy's shamba.


title: Eldoret

text: Mwaka wa 1908, eneo la Eldoret amekuwa makazi kwa Kiafrikana-speaking Afrika ya Kusini ns ambao "trekked" kuna kutoka Nakuru baada ya safari kutoka Afrika ya Kusini na bahari na reli kutoka Mombasa. Nyingine Ulaya na Asia ya walowezi na wafanyabiashara walianza kuwasili muda mfupi baadaye.


title: Eldoret

text: Wakati gavana waliamua kuanzisha kituo cha kiutawala, ya Post Office mara renamed kutoka "64" na jina la mji rasmi kama "Eldoret" mwaka 1912. Kuwa kituo cha kiutawala unasababishwa na ongezeko kubwa katika biashara ndani ya wanaotazamiwa mji. A benki na maduka kadhaa walikuwa kujengwa.


title: Eldoret

text: Reli ya Uganda ugani, kutoka Kibigori kuelekea Uganda, kufikiwa Eldoret 1924, kuanzisha enzi mpya ya ustawi na ukuaji. Mwaka 1928, na maji ya bomba kutoka mto Mara Sosiani. Mwaka 1933, Afrika Mashariki na Power Lighting Company iliweka jenereta. Kwa wakati huo, Eldoret alikuwa na ndege wadogo, na makazi ya kukodisha chini amekuwa yalijengwa.


title: Eldoret

text: Daniel Arap Moi alizaliwa katika Wilaya ya jirani ya Baringo, na chini ya urais wake, mji ulianzishwa zaidi.


title: Eldoret

text: Mwaka 1984 Chuo Kikuu cha Moi kiliundwa na serikali, na jina lake linatokana na lile la rais wa pili wa nchi, Daniel arap Moi.


title: Eldoret

text: Tarehe 1 Januari 2008 na masaibu kushambuliwa na kuweka moto kanisa katika mji, ambako mamia ya watu walikuwa kuchukuliwa kimbilio wakati wa mauaji ya Kenya. Kama matokeo, hadi watu 40, wengi Wakikuyu, walikuwa kuchomwa moto hadi kufa.


title: Eldoret

text: Lucas Sang aliuawa katika mji wakati njia yake nyumbani, wakati vurugu wanashangazwa Kenya Desemba 2007 katika Aftermath tata wa rais wa uchaguzi.


title: Eldoret

text: Eldoret ni serikali na halmashauri ya manispaa. Manisipaa imegawanywa katika kata kumi na tatu. Sita ya kwao (Eldoret Kaskazini, Huruma, Kamukunji, Kapyemit, Kidiwa / Kapsuswa, na Uwanja / Viwanda) ni wa Eldoret Kaskazini Constituency, Three (Hospital, Kapsoya na Kimumu / Sergoit) ni katika Eldoret East Constituency, na iliyobaki nne (Kipkenyo , Langas, Pioneers / Elgon View na Race Course) ni sehemu ya Eldoret South Constituency. Yote haya majimbo matatu kata zaidi ndani ya mamlaka nyingine kuliko Eldoret manisipaa


title: Eldoret

text: Meya wa sasa wa Eldoret ni Sammy Ruto.


title: Eldoret

text: Mji sasa ni nyumbani kwa soko kubwa, Chuo Kikuu cha Moi, Eldoret International Airport. Pia inajulikana kwa jibini wake kiwandani. Meja viwanda ni pamoja na nguo, ngano, pareto na ngano. Mji ina idadi ya viwanda.


title: Eldoret

text: Eldoret ni nyumbani kwa Chuo Kikuu cha Moi na idadi ya wanafunzi 14,855 kama wa 2006. Shule ya pili ya matibabu nchini Kenya, Moi Teaching and Referral Hospital (MTRH), ni pia ziko katika ndani ya mipaka ya mji wa Eldoret Town.


title: Eldoret

text: Eldoret Polytechnic, ambayo ni Polytechnic ya tatu kitaifa, pia iko katika mji.


title: Eldoret

text: Eldoret ni mji wa Kenya hadithi kadhaa Runners, kända wengi ambao ni Kipchoge Keino. The high urefu ni mafunzo bora ya ardhi kwa wengi kati na wanariadha wa umbali mrefu. The Runners kutoka Eldoret wamechangia kwa kiasi kikubwa uchumi wa Eldoret winnings yao katika jamii duniani kote.


title: Eldoret

text: Eldoret ni pia nimezungukwa na eneo ya kilimo sana, na kwa sababu hii ni nyumbani kwa wakulima wengi, ambao wengine kubeba mengi ya kisiasa na kiuchumi inflytande, pamoja Kibogys na Chemwenos.


title: Eldoret

text: Eldoret pia ni nyumbani kwa idadi ya viwanda kutambuliwa kitaifa kama Raiplywoods, Ken-Knit na Lochab Brothers. Yote haya walikuwa kuanzisha viwanda na kuendelezwa na baadhi ya familia kongwe Indian asili katika eneo bonde la ufa yaani The Rai's, The Shah's, The Lochab's na The Patel's.


title: Eldoret

text: Eldoret ina idadi ya mashamba. Karibu kila mali imekuwa ni utambulisho. Baadhi ya Estates pamoja na; Elgon View, Langas, Huruma, Kapsoya, Kahoya, West Indies, Magharibi, Kipkaren, Kimumu, Yerusalemu, Pioneers miongoni mwa wengine wengi


title: Eldoret

text: Kuna umati kukua kitaaluma katika Eldoret inayojitokeza sasa, ambaye uwepo ni kuwa waliona katika mji. Kutokana na Rufaa ya Moi Teaching Hospital na Eldoret Hospital, ambayo ni pia kuwa specialiserade radiolgy huduma na Madaktari Plaza, kuna uzoefu mwenyeji wa madaktari. Miongoni mwa wanasheria, kongwe imara katika kanda ni Nyairo na Kampuni, kwamba ilianzishwa na Momanyi Alfred Nyairo katika sixties na sasa inaendeshwa na mwanawe, AK Nyairo.


title: Eldoret

text: Eldoret ni nyumbani pia ya Kimataifa ya Athletics Association Federations (IAAF) 's High Altitude Training Center kwa wanariadha wa Kenya na kimataifa.


title: Eldoret

text: Uwanja wa Ndege wa Kimataifa wa Eldoret hutumiwa na mji huu na ulipigiwa kora kama uwanja safi kabisa nchini mwaka 2001. Njia Kuu ipitayo Africa nzima pia hupita kupitia mji. Reli ya Kenya na Uganda pia hupitia hapa.


title: Nakuru

text: Nakuru ni mji wa Kenya ambao ni makao makuu ya kaunti ya Nakuru. Ukiwa na wakazi 307,990 (sensa ya 2009) ni mji mkubwa wa nne nchini Kenya baada ya Nairobi, Mombasa na Kisumu.


title: Nakuru

text: Uko kwenye kimo cha m 1860 juu ya UB katika mashariki ya Bonde la Ufa la Afrika Mashariki kando ya ziwa Nakuru.


title: Nakuru

text: Mji ulianzishwa na Waingereza mwaka 1904 kwenye njia ya reli ya Uganda. Kiasili eneo lilikuwa makao ya Wamasai waliopaita mahali "en-akuro" yaani mahali pa vumbi. Waingereza waliweka maeneo haya kando hasa kwa walowezi wazungu waliopewa mashamba makubwa. Nakuru ikawa kitovu cha "White Highlands" (Nyanda za juu za watu weupe).


title: Nakuru

text: Siku hizi Nakuru bado ni mji muhimu kwa kilimo cha mashamba makubwa yaliyo mkononi wa tabaka ya juu mpya ya Kiafrika tangu uhuru. Watalii wengi kidogo wanafika Nakuru wakitembelea hifadhi ya Nakuru ambayo ni karibu sana na mji mwenyewe.


title: Nakuru

text: Historia ya Nakuru inaweza kurejelewa zamani kutokana na uvumbuzi wa vitu vilivyokuwa uhai, kilomita 8 kutoka hifadhi ya Hyrax Hill.


title: Nakuru

text: Hata hivyo, mji wa kisasa, kama ilivyo kwa miji mingine nchini Kenya, lina jina lenye usuli wa Wamasai.


title: Nakuru

text: Nakuru iliundwa na Uingereza wakati wa ukoloni na imeendelea kukua tangu. Ilifanywa manisipaa mwaka 1904 na municipality mwaka 1952.


title: Nakuru

text: Historia ya Kenya kama nchi inafanana na ile ya Nakuru kama mji na wilaya. Marais wa kwanza na wa pili wa Kenya, Jomo Kenyatta na Daniel Arap Moi, wamehifadhi makazi rasmi yao ndani ya mji.


title: Nakuru

text: Mji huu kwa muda mrefu umekuwa makazi ya siasa za Kenya na ilikuwa makao ya wanasiasa wakiwemo Kariuki Chotara, Kihika Kimani na Mirugi Kariuki.


title: Nakuru

text: Mwaka 2006, mbunge wa wakati huo, Mirugi Kariuki aliuawa katika Marsabit wakati ndege aliyosafiria ilipata ajali. Ajali hii pia iliwaua wanachama wengine tano wa bunge. Uchaguzi uliandaliwa punde baada ya mazishi uligombewa na mwanawe William Kariuki Mirugi wa chama NARC-Kenya ambaye alishinda. Katika umri wa miaka 27, William Kariuki Mirugi akawa mmoja wa wajumbe wadogo kiumri wa bunge kuwakilisha Nakuru Town Constituency.


title: Nakuru

text: Hata hivyo alishindwa na Lee Kinyanjui wakati wa uchaguzi mkuu wa 2007 lakini akamshinda Mike Brawan. Ghasia za baada ya uchaguzi za 2007 ziliharibu mji, na majengo kadhaa kuteketezwa na makundi mbalimbali.


title: Nakuru

text: Nakuru ni mji unaoshirikiana kwa karibu na East Orange, New Jersey


title: Nakuru

text: Kilimo, viwanda na utalii ni uti wa mgongo wa uchumi wa Nakuru. Eneo linalozunguka mji linajulikana kwa uwezo wake mkubwa wa kilimo wa mashamba mengi madogo na pia mashamba makubwa ya makampuni ya kilimo. Mazao makuu yanayolimwa kote Nakuru na kuuzwa katika mji ni pamoja na kahawa, ngano, shayiri, mahindi, na maharage. Mazao haya huhifadhiwa katika Maghala makubwa yaliyoko nje kidogo ya mji na Bodi ya kitaifa ya Nafaka na Mazao na pia Lesiolo Grain Handlers Limited. Mazao hutoa malighafi ya msingi kwa viwanda vya Nakuru na Nairobi. Hizi ni pamoja na viwanda vya unga na nafaka. Kilimo cha Ng'ombe wa maziwa ni shughuli muhimu ya kiuchumi na inatoa pembejeo kwa viwanda vya maziwa mjini humo.


title: Nakuru

text: Mji huu pia ni kituo cha biashara rejareja zinazotoa bidhaa na huduma kwa viwanda na sekta ya kilimo. Soko kubwa lipo nyanda ya magharibi ya mji kwenye.


title: Nakuru

text: Nakuru pia ni kituo muhimu ya kielimu. Ni nyumba ya Chuo Kikuu cha Egerton, chuo kikuu kubwa cha umma, na Kabarak University, chuo kikuu cha binafsi zinazohusiana na biashara na maslahi ya kidini ya Rais mstaafu Moi. Taasisi ya TeknolojiaBonde la Ufa pia ina makao hapa, kama vilevile Mafunzo ya Viwanda ya Kenya Institute (KITI). Taasisi ya Kenya Institute of Management (KIM) ina tawi katika Nakuru. Nakuru sasa kituo kikuu cha kielimu na ina vituo kama Taasisi ya Sayansi na Teknolojia ya Kenya Biomedical (KIBSAT) na Nakuru Counseling & Training Institute (NCTI), ambayo ni mradi wa chama cha wataalamu na wakristo wa Nakuru. Inashirikiana na Nakuru Lapset ry (Finland) miongoni mwa wengine.


title: Nakuru

text: Nakuru pia ni makao ya vyuo mbalimbali vya kibinafsi na faragha inayomilikiwa na shule za sekondari. Shule ya sekondari maarufu ya kibinafsi ni pamoja na Melvin Jones, Lions Academy, Greensteds School na Shah Lalji Nagpar Academy. Wanafunzi katika shule hizi kufuata mtaala wa Uingereza.


title: Nakuru

text:
Utalii ni muhimu katika shughuli za kiuchumi Nakuru. Majaliwa na rasilimali za Mji, na kanda, huwa mapato muhimu ya utalii. Nakuru ni makao ya Ziwa Nakuru, moja ya maziwa soda ya Bonde la Ufa, ambayo hutengeneza sehemu ya Hifadhi ya Taifa ya Ziwa Nakuru. Hifadhi hii ni maarufu kwa idadi kubwa ya Flamingo. Pia ina wanyama pori wengi wanaoweza kuonekana wakati wa safari. Bali na wanyama maeneo mengine kadhaa ya riba hupatikana Nakuru. Hizi ni pamoja na Menengai Crater, vilkano. Waliopona mkubwa wa pili volkeno volkeno katika ulimwengu, it plunges 483 m chini kutoka rim na mkutano huo ni kupatikana kwa miguu au gari 8 km kutoka barabara kuu Nyahururu. Kuni-covered volkeno ardhini ni hifadhi ya asili.
Ingawa Ziwa Bogoria na Ziwa Baringo na katika wilaya ya Baringo, wao ni urahisi kutoka Nakuru. Hizi ni kubwa maeneo ya utalii kivutio pia.


title: Nakuru

text:
Bonde la Ufa Sports Club lipo katika kitovu cha mji. A idadi ya shughuli za michezo ni mwenyeji katika klabu hii na maarufu miongoni mwao ni cricket. Indian jamii ya mitaa yanaweza kupatikana ifikapo cricket Fixtures thoroughout mwaka.
Majeshi ya mji tamasha la kila mwaka rugby dubbed "The Great Rift 10-a-upande" ambayo features timu kutoka kote Afrika Mashariki.


title: Nakuru

text: Hyrax Hill Prehistoric Site, aligundua na Leakeys mwaka 1926, anses Neolithic kubwa na Iron Age Raha. The museum features adjoining finner kutoka excavations jirani mbalimbali.


title: Nakuru

text: Nakuru ni watu kutoka kwa wakazi wote wa Kenya na kutoka mikoa mingi ya dunia. Mji ina sizable idadi ya Wakenya wa asili ya India na wachache wa familia settler asili uliendelea pia katika eneo hilo. Ingawa idadi ya mji ni unategemea Afrika, mji ina Cosmopolitan kujisikia. Watu kutoka mikoa mbalimbali ya nchi na aliongeza ladha ya kipekee ya mji. Watu na siasa zao kufanya livskraftig mji wa Nakuru. Kama Kenya Population per 1999 Census Nakuru alikuwa mkubwa wa tatu wakazi wa mijini nchini Kenya.


title: Nakuru

text: Surrounding miji pamoja Lanet, ambayo ipo takriban 10 km kutoka Nakuru, unategemea mji wa makazi na nyumbani kwa jeshi la msingi. Njoro liko kilomita 20 kutoka Nakuru na ni mji mdogo wa kilimo na chuo kikuu mtaa lengo la kukuza maendeleo ya kilimo nchini Kenya, yaani Egerton University (est 1934).


title: Nakuru

text: Yohana Kitilit wa ODM alichaguliwa meya wa Nakuru Julai 2009, kumpiga ya outgoing meya Daudi Gikaria


title: Afrika ya Magharibi

text: Afrika ya Magharibi ni ukanda wa magharibi kwenye bara la Afrika.


title: Afrika ya Magharibi

text: Kwa kawaida huhesabiwa humo nchi zilizo kati ya jangwa la Sahara na Bahari ya Atlantiki. Upande wa mashariki ukanda huu unaishia kwenye mstari kati ya mlima Kamerun na ziwa Chad.


title: Afrika ya Magharibi

text: Katika lugha ya Kiarabu nchi za Afrika ya kaskazini-magharibi zinaitwa "Maghrib" yaani "Magharibi" lakini ni sehemu ya ukanda wa Afrika ya Kaskazini.


title: Afrika ya Magharibi

text: Ukanda wa Afrika ya Kakazini ya UM una nchi 16 zifuatazo pamoja na visiwa vya Kiingereza vya Saint Helena:


title: Jamestown

text: Jamestown ni jina la miji mbalimbali duniani. Jina lilipendwa hasa kwa sababu "James" ni umbo la Kiingereza la jina "Yakobo" aliyekuwa mdogo wake Yesu.


title: Uskoti

text: Uskoti ni nchi ya Ulaya. Iko kaskazini mwa kisiwa cha Britania Kuu ikiwa sehemu ya Ufalme wa Muungano wa Britania na Eire ya Kaskazini.


title: Uskoti

text: Kihistoria Uskoti uliwahi kuwa nchi ya pekee, mpaka ikaunganishwa chini ya Ufalme wa Uingereza tangu mwaka 1603 BK.


title: Uskoti

text: Tangu mwaka 1707 Uskoti haukuwa tena na bunge la pekee lakini ulikuwa na wawakilishi katika bunge la London. Bunge la Uskoti lilirudishwa tena mwaka 1999 nalo linasimamia mambo ya ndani.


title: Uskoti

text: Mnamo Septemba 2014, wananchi walipiga kura kuhusu uhuru wa nchi yao, lakini wengi waliamua kudumisha Ufalme wa Muungano.


title: Uskoti

text:
Uskoti ni theluthi ya kaskazini ya kisiwa cha Britania. Eneo lake ni 78,772 km². Upande wa kusini Uskoti umepakana na Uingereza wenyewe.
Upande wa mashariki kuna Bahari ya Kaskazini, upande wa kaskazini na magharibi ile ya Atlantiki pamoja na bahari ya Eire.


title: Uskoti

text: Ndani ya nchi kuna kanda tatu:


title: Uskoti

text: Mlima mkubwa wa Uskoti ni Mlima Nevis karibu na Fort William wenye kimo cha mita 1,344.


title: Uskoti

text: Mbali ya bara Uskoti ina visiwa 790. Upande wa magharibi wa Uskoti bara iko funguvisiwa ya Hebridi. Upande wa kaskazini kuna visiwa vya Orkney na vya Shetland.


title: Mamoudzou

text: Mamoudzou ni mji mkuu wa eneo la ng’ambo la Ufaransa la kisiwa cha Mayotte. Iko kwenye kisiwa kikuu cha Mahore. Kuna takriban wakazi 45,000.


title: Mamoudzou

text: Mji una vijiji sita pamoja na kitovu cha mji mwenyewe, ndivyo Kawéni (hapa kuna viwanda), Mtsapéré, Passamainti, Vahibé, Tsoundzou I na Tsoundzou II.


title: Mamoudzou

text: Eneo lake hutawaliwa katika wilaya tatu za Mamoudzou I, Mamoudzou II na Mamoudzou III.


title: Kawéni

text: Kawéni ni kati ya vijiji ndani ya mji wa Mamoudzou kwenye kisiwa cha Mahore. Ina . Iko 2 km kutoka kitovu cha mji. Hapa kuna eneo la viwanda.


title: Dzaoudzi

text:
Dzaoudzi ni mji kwenye kisiwa cha Pamanzi (Kifaransa: Petite-Terre) katika eneo la ng’ambo la Ufaransa la Mayotte.
Ina wakazi 10,792 (mwaka 1999)


title: Dzaoudzi

text: Dzaoudzi ilikuwa mji mkuu wa Mayotte hadi 1976 lakini makao ya utawala ilipelekwa Mamoudzou kwenye kisiwa kikuibwa cha Mahore (Kifaransa: Grande-Terre).


title: Pamanzi

text: Pamanzi (Kifaransa: Petite-Terre) ni kisiwa kidogo cha eneo la ng’ambo la Ufaransa la Mayotte. Kisiwa cha pili na kikubwa ni Mahore (Kifaransa: Grande-Terre).


title: Pamanzi

text: Pamanzi ina eneo la 11 km². Mji mkubwa ni Dzaoudzi penye kiwanja cha ndege.


title: Pamanzi

text: Kijiografia kisiwa ni sehemu ya funguvisiwa ya Komoro.


title: Bendera ya Uskoti

text: Bendera ya Uskoti ina rangi ya buluu pamoja na msalaba wa Andrea mweupe. Huu ni msalaba unaolala wenye umbo la "X".


title: Bendera ya Uskoti

text: Bendera ya Uskoti ni kati ya bendera za kale kabisa duniani.


title: Bendera ya Uskoti

text: Mfalme James VI wa Uskoti alichaguliwa kuwa pia mfalme wa Uingereza kwa jina la James I mwaka 1601 akaunganisha bendera za nchi zote mbili kuwa bendera yake ya kifalme. Sheria ya muungano wa Uingereza na Uskoti ya mwaka 1707 ilifanya bendera hii kuwa bendera ya kitaifa.


title: Bendera ya Uskoti

text: Baadaye bendera ya Eire (Ireland) iliingizwa katika bendera ya muungano ya "Union Jack".


title: Bendera ya Uskoti

text: Waskoti hukumbuka hadithi ya kuwa mfalme aliyeitwa Hungus (au:Angus) aliongoza Wapikti na Waskoti vitani dhidi ya Waanglia na Wasaksoni mnamo mwaka 832 BK lakini akajikuta katika hali ngumu pamoja na jeshi lake lote. Alipoomba msaada wa Mungu alimwona Mtume Andrea (aliyesulibiwa kwenye msalaba mwenye umbo la "X") aliyemwahidi ya kwamba atashinda. Asubuhi yake mawingu angani yalipatikana kwa umbo la msalaba wa "X". Waanglia na Wasaksoni walishtuka lakini Waskoti walishika moyo na kushinda.


title: Bendera ya Uskoti

text: Tangu wakati ule msalaba wa Andrea umekuwa bendera ya Uskoti.


title: Saint-Denis (Reunion)

text: Saint-Denis (au Saint-Denis de la Réunion) ni mji mkuu wa eneo la ng’ambo la Ufaransa (kwa Kifaransa: "département d'outre-mer") la Réunion ambayo ni kisiwa kimojawapo cha funguvisiwa la Maskarena katika Bahari Hindi.


title: Saint-Denis (Reunion)

text: Saint-Denis ni pia mji mkubwa wa kisiwa ukiwa na wakazi 131,557 (mwaka 1999).


title: Saint-Denis (Reunion)

text: Saint-Denis ilianzishwa na Mfaransa Étienne Régnault mnamo mwaka 1669 ikawa mji mkuu wa kisiwa mwaka 1738.


title: Saint-Denis (Reunion)

text: Saont-Denis ni makao makuu ya jimbo la Kanisa Katoliki ambalo zamani lilienea kutoka pwani za Somalia hadi Madagaska pamoja na visiwa vyote vya Bahari Hindi. Kwa msingi huo askofu wake alituma kisiwani Zanzibar (leo nchini Tanzania) wamisionari wa kwanza wa karne ya 19 ambao wamekuwa chanzo cha Kanisa hilo Afrika Mashariki.


title: Saint-Denis (Reunion)

text: Mwaka 1860 Zanzibar ilitengwa pamoja na pwani ya Afrika ya Mashariki kuwa jimbo dogo la pekee, sawa na ilivyokuwa kwa Madagaska tangu mwaka 1841.


title: Saint-Denis (Reunion)

text: Kuna kiwanja cha ndege cha Aéroport de la Réunion Roland Garros ambayo ni geti la kisiwa kwa safari za kimataifa.


title: Saint-Denis (Reunion)

text: Bandari kuu ya kisiwa iko Pointe-des-Galets nje ya mji.


title: Ufaransa

text: Ufaransa ni nchi ya Ulaya na mwanachama mwanzilishi wa Umoja wa Ulaya.


title: Ufaransa

text: Mji mkuu ni Paris.


title: Ufaransa

text: Eneo lake ni km² 674,843; na idadi ya wakazi ni 63,044,000.


title: Ufaransa

text: Imepakana na Ubelgiji, Luxemburg, Ujerumani, Uswisi, Italia, Monako, Andorra na Hispania.


title: Ufaransa

text: Ina pwani ndefu kwenye bahari ya Atlantiki pande za kaskazini na magharibi halafu kwenye Mediteranea upande wa kusini.


title: Ufaransa

text: Ufaransa ina pia maeneo mengi ya ng'ambo yaliyokuwa makoloni yake zamani lakini kwa sasa ni sehemu rasmi za Jamhuri ya Ufaransa na wakazi wao ni raia wenye haki zote. Kati ya maeneo haya kuna hasa visiwa katika Amerika ya Kaskazini, Amerika ya Kusini, Bahari ya Karibi, Afrika, Bahari Hindi halafu Bahari ya Pasifiki.


title: Ufaransa

text: Lugha ya taifa ni Kifaransa lakini kuna lugha za maeneo kama vile Kibaski, Kibretoni, Kikatalani, Kikorsika, Kijerumani, Kiholanzi na Kioxitania.


title: Ufaransa

text: Wahamiaji kutoka nchi zilizokuwa koloni za Ufaransa walileta pia lugha zao, hasa Kiarabu na Kiberber kutoka Afrika ya Kaskazini.


title: Ufaransa

text: Ufaransa haina dini rasmi lakini wakazi walio wengi (75%) ni Wakatoliki. Takriban milioni 4-5 Waislamu ni wahamiaji kutoka koloni za zamani katika Afrika ya Kaskazini au Magharibi pamoja na watoto wao.


title: Ufaransa

text: Wafaransa wanapenda sana michezo hasa mpira wa miguu.


title: Ufaransa

text:
Ufaransa ulikuwa kati ya nchi zenye makoloni mengi ikasambaza lugha yake kote duniani na kutunza uhusiano wa pekee na nchi nyingine zinazotumia Kifaransa.
Ufaransa ulikaliwa na watu tangu muda mrefu sana. Utafiti wa akiolojia umeonyesha vifaa vya mawe vyenye umri wa miaka laki iliyopita.


title: Ufaransa

text: Watu wa Ufaransa waliingia katika historia andishi kupitia taarifa za waandishi wa Roma ya Kale walioeleza habari za majirani wao Wagallia katika Italia ya kaskazini na Ufaransa wa leo. Hao Wagallia walikuwa Wakelti na mara kwa mara katika hali ya vita kati yao na Waroma.


title: Ufaransa

text: Kuanzia mwaka 58 KK Juliasi Caesar aliteka na kutawala Gallia yote kwa niaba ya Jamhuri ya Roma.


title: Ufaransa

text: Gallia ikaendelea kuwa moja ya majimbo tajiri ya Roma na wakazi wengi walitumia lahaja za Kilatini kilichopata kuwa mama wa Kifaransa cha sasa. Lahaja za Kikelti zilibaki katika maeneo ya kando tu, kwa mfano Bretagne.


title: Ufaransa

text: Polepole wakazi wengi walipata kuwa Wakristo wa Kanisa Katoliki.


title: Ufaransa

text: Wakati wa kuporomoka kwa Dola la Roma makabila ya Kigermanik waliingia katika eneo la Ufaransa na kuchukua utawala mikononi mwao.


title: Ufaransa

text: Kabila la Kigermanik la Wafaranki lilitawala sehemu kubwa ya Ufaransa pamoja na Ujerumani ya magharibi mnamo mwaka 500.


title: Ufaransa

text: Mfalme wao Chlodwig ("tamka klod-vig") alipokea Ukristo wa Kikatoliki kama dini rasmi ya milki yake.


title: Ufaransa

text: Mfalme Karolo Mkuu alipanua mipaka ya milki hadi Ujerumani ya kaskazini na Italia na mwaka 800 akapokea cheo cha Kaisari wa Roma kwa mikono ya Papa Leo III.


title: Ufaransa

text: Baada ya kifo cha Karolo na mwanawe, milki iligawiwa kati ya warithi kwenye mkataba wa Verdun mwaka 843.


title: Ufaransa

text: Miaka 100 baadaye mtemi wa Paris Hugo Capet alichukua nafasi ya wajukuu wa Karolo na wafuasi wake waliendelea kuimarisha mamlaka ya kifalme.


title: Ufaransa

text: Ugawaji wa mwaka 843 ulikuwa chanzo cha Ufaransa kama nchi ya pekee. Mwanzoni ilijulikana kama "milki ya Wafaranki wa magharibi" ilhali sehemu za Ujerumani ziliitwa "milki ya Wafaranki wa mashariki". Lakini Wagermanik katika Ufaransa walikuwa wameshaacha lugha yao asilia na kutumia kile Kilatini-Kifaransa cha siku zile.


title: Ufaransa

text: Wafalme wa sehemu walikuwa dhaifu mwanzoni na mamlaka kubwa ilikuwa mikononi wa makabaila katika majimbo ya ufalme.


title: Ufaransa

text: Kwa karne kadhaa historia ya Ufaransa ilikuwa na ugumu wa pekee kutokana na mchanganyiko wake na historia ya Uingereza. Mwaka 1066 mtemi William wa Normandi aliyekuwa chini ya mfalme wa Ufaransa alivamia Uingereza na kuwa mfalme huko lakini yeye pamoja na warithi wake waliendelea kuwa watemi wa jimbo la Normandi. Kwa njia hiyo watemi wa Normandi waliingia mara nyingi kwa nguvu katika siasa ya Ufaransa.


title: Ufaransa

text: Baada ya kifo cha mtawala wa mwisho kutoka ukoo wa Hugo Capet Wanormandi walidai cheo cha mfalme wa Ufaransa na hii ilikuwa chanzo cha vita ya miaka 100. Mwishowe Waingereza walipaswa kuacha karibu mali yote kutoka urithi wa Wanormandi.


title: Ufaransa

text: Milki ya Ufaransa iliendelea kuwa nchi yenye nguvu katika Ulaya.


title: Ufaransa

text: Katika vita ya miaka 30 (1618 - 1648) iliweza kujipatia nafasi ya mwamuzi katika siasa ya Ulaya bara.


title: Ufaransa

text: Wakati huohuo matengenezo ya Kiprotestanti yalikuwa yameshaenea na watemi Waprotestanti walitawala maeneo makubwa ya Ufaransa.


title: Ufaransa

text: Mfalme Louis XIV wa Ufaransa aliona hali hiyo kama [[hatari] kwa mamlaka yake, akafuta [[ahadi]] zote kwa Waprotestanti hadi wakaondoka nchini kwa wingi.


title: Ufaransa

text: Baada ya Louis XIV, waandamizi wake waliongeza ma[[deni]] ya [[serikali]] kwa [[vita]] vingi dhidi ya Uingereza na [[ujenzi]] wa ma[[jumba]] makubwa.


title: Ufaransa

text: Matatizo makali ya ki[[uchumi]] pamoja na mawazo mapya ya [[Zama za Mwangaza]] yalisababisha [[mapinduzi ya Kifaransa]] ya mwaka [[1789]].


title: Ufaransa

text: Mamlaka ya mfalme iliondolewa na baada ya kipindi [[jamhuri]] kutangaziwa ilhali mfalme alishtakiwa kuwa [[msaliti]] na kupewa [[adhabu ya mauti]].


title: Ufaransa

text: Baada ya mapinduzi, Ufaransa uliingia katika vita na falme nyingine za Ulaya zilizoona [[mapinduzi]] ni hatari kwao. Wapinzani walikuwa hasa [[Uingereza]], [[Austria]] na pia [[Prussia]]. Kwa jumla jeshi la kimapinduzi lilifaulu kutetea eneo la Ufaransa na kuingia katika sehemu za Ujerumani, [[Uholanzi]] na Italia.


title: Ufaransa

text: Katika vita hivyo [[afisa]] [[kijana]], kwa jina [[Napoleon Bonaparte]], alipanda vyeo haraka hadi kuingia katika siasa; mwaka [[1799]] alichukua mamlaka yote kwa kutumia cheo cha "[[konsuli]] wa kwanza" na tangu [[1804]] alijiita "[[Kaisari]] wa Wafaransa".


title: Ufaransa

text: Katika vita vya mfululizo aliteka sehemu kubwa ya nchi za Ulaya au kuzilazimisha kumfuata. Baada ya kushinda Prussia na Austria na kutawala Italia pamoja na [[Hispania]] alikuwa mkuu wa Ulaya.


title: Ufaransa

text: Lakini vita alivyoanzishwa mwaka [[1812]] dhidi ya [[Urusi]] vilikuwa msingi wa kushindwa kwake.


title: Ufaransa

text: Mwaka [[1814]] alipaswa [[kusalimu amri]], akapelekwa kwenye [[kisiwa]] cha [[Elba]] (Italia); aliporudi barani na kujaribu kuwa mkuu wa Ufaransa tena, jeshi lake lilishindwa katika [[mapigano ya Waterloo]] mwaka [[1815]] na Napoleon akawa [[mfungwa]] kwenye kisiwa cha [[St Helena]] hadi [[kifo]] chake.


title: Ufaransa

text: Baadaye ufalme ulirudishwa kwa msaada wa nchi zilizoshauriana pamoja kwenye [[mkutano wa Vienna]] [[1815]], lakini ulipinduliwa tena.


title: Ufaransa

text: Katika [[karne ya 19]] Ufaransa ulijitwalia [[Koloni|makoloni]] mengi, hasa [[Afrika]].


title: Ufaransa

text: Katika [[vita vikuu vya kwanza]], ulivamiwa na Wajerumani, lakini mwisho uliibuka na [[ushindi]] na kurudishiwa mikoa ya [[Alsace]] na [[Lorraine]] iliyotekwa na Ujerumani katika vita vya mwaka [[1870]].


title: Ufaransa

text: Baada ya [[vita vikuu vya pili]] ambako nchi ilitekwa na Ujerumani kwa kiasi kikubwa, Ufaransa ulipata [[katiba mpya]] na kujiunga na [[NATO]] ([[1949]]) na mwanzo wa [[Umoja wa Ulaya]] (tangu [[1951]]). Ilihesabiwa kati ya washindi wa vita na kupata [[kiti cha kudumu]] kwenye [[Baraza la Usalama la UM]].


title: Ufaransa

text: Wakati huohuo utawala wake juu ya makoloni ulianza kuporomoka. Baada ya kushindwa katika [[Vita vya kwanza vya Indochina]] mwaka [[1954]] Ufaransa ulipaswa kukubali [[uhuru]] wa [[Vietnam Kaskazini]], [[Vietnam Kusini]], [[Laos]] na [[Kambodia]].


title: Ufaransa

text: Makoloni yake mengi katika Afrika yalipata [[uhuru]] bila vita mnamo [[1960]]. Ila Aljeria, iliyowahi kutangazwa kuwa sehemu ya Ufaranya yenyewe, ilipata uhuru wake baada ya vita vikali vya kupigania uhuru vya miaka 1954 - [[1962]].


title: Ufaransa

text: Katika kipindi hiki cha vurugu [[jenerali]] [[Charles de Gaulle]] alichaguliwa kuwa [[rais]] chini ya katiba mpya iliyounda mfumo wa rais kama kiongozi wa [[serikali]] mwenye [[mamlaka]] makubwa.


title: Ufaransa

text: [[Chama cha kisiasa|Vyama]] mbalimbali vilivyoendelea kutetea [[itikadi]] ya de Gaulle hata baada ya [[kifo]] chake vinaendelea kuwa mkondo muhimu katika siasa ya Ufaransa na marais walichaguliwa ama kutoka mkondo huo ([[Jaques Chirac]], [[Nicolas Sarkozy]]) au kutoka Chama cha Kisoshalisti ([[Francois Mitterand]], [[Francois Hollande]]).


title: Ufaransa

text: Tangu [[miaka ya 1980]] chama kipya cha [[Front National]] kilianza kupata [[kura]] kikipinga uhusiano wa karibu na Umoja wa Ulaya na [[wahamiaji]] [[Waislamu]] kutoka nchi za [[Afrika ya Kaskazini]].


title: Ufaransa

text: Katika [[uchaguzi]] wa rais wa mwaka [[2017]] ilitokea kwa mara ya kwanza ya kwamba wagombea wa vyama vikubwa walishindwa kupata kura nyingi na awamu ya mwisho ya uchaguzi ilikuwa kati ya mgombea wa kujitegemea [[Emmanuel Macron]] (aliyepata urais) na [[Marie Le Pen]] wa Front National.


title: Ufaransa

text: Baada ya [[Mapinduzi ya Ufaransa|mapinduzi]] ya mwaka [[1789]] Ufaransa yote iligawiwa katika wilaya (kwa Kifaransa "département") zilizoongozwa na mkuu (prefect) aliyekuwa mwakilishi wa [[serikali kuu]].


title: Ufaransa

text: Tangu mwaka [[1964]] wilaya ziliwekwa chini ya ngazi mpya ya [[mikoa]] ("région").


title: Ufaransa

text: Tangu mwaka [[1982]] Ufaransa ilianza kutumia mfumo wa [[ugatuzi]] na kuipa mikoa, wilaya na [[kata]] zake kiwango cha [[madaraka]] ya kujitawala.Baadhi ya mito ya Ufaransa ni:


title: Ufaransa

text:
[[Jamii:Ufaransa| ]]
[[Jamii:Nchi za Umoja wa Ulaya]]
[[Jamii:Nchi za Ulaya]]
[[Jamii:Nchi za G7]]
[[Jamii:Nchi za G8]]
[[Jamii:Nchi za G20]]
[[Jamii:Nchi zinazotumia lugha ya Kifaransa]]


title: Poland

text: Poland (kwa Kipoland: "Polska") ni nchi ya Ulaya ya Kati. Imepakana na Ujerumani upande wa magharibi, Ucheki na Slovakia upande wa kusini, Ukraine na Belarus upande wa mashariki na Bahari ya Baltiki, Lituanya na Urusi (mkoa wa Kaliningrad Oblast) upande wa kaskazini.


title: Poland

text: Ardhi ya Poland ni tupu tu kufikia kiasi cha Bahari ya Baltiki katika upande wa kaskazini mwa Milima ya Carpathi kusini mwa nchi. Ndani ya eneo hilo lililo tupu, ardhi inatofautiana kutoka mashariki na magharibi.


title: Poland

text: Pwani ya Kipolandi ya Bahari ya Baltiki ni murua zaidi, lakini ina bandari asilia katika mkoa wa Gdańsk-Gdynia na Szczecin huko mashariki-magharibi ya mbali. Pwani hiyo ina upepo mzuri na maeneo kadhaa ya pwani za maziwa. Pwani za maziwa na fukwe za zamani ambazo zimekatwa kutoka baharini. Sehemu hizi pia huitwa rasi. Rasi ya Szczecin ipo upande wa mashariki mwa mpaka wa nchi ya Ujerumani. Rasi ya Vistula ipo upande wa mashariki mwa mpaka wa mji wa Kaliningrad, ambao ni katika mkoa wa Urusi.


title: Poland

text: Mto mrefu zaidi nchini Poland ni Vistula, unaoangukia ndani ya Rasi ya Vistula na pia unakwenda moja kwa moja hadi katika Bahari ya Baltiki. Ni km 1064 kutoka chanzo hadi mdomo.


title: Poland

text: Kanda ya kaskazini-mashariki ni miti tu imejaa, inakosa watu wachache na rasilimali za kilimo na viwanda. Kanda ya kijografia ina wilaya nne za vilima vya moraine na maziwa yaliyotengenezwa na moraine. Haya yalianzishwa baada ya Pleistocene Zama za Barafu. Ziwa Masurian ni miongoni mwa maziwa manne ya wilaya yaliyochukua eneo kubwa la kaskazini-mashariki mwa Poland.


title: Poland

text: Poland ina maziwa kibao. Kwa Ulaya nzima, Finland peke yake ina maziwa mengi zaidi. Maziwa makubwa ni "Śniardwy" na "Mamry". Kwa kuongeza katika wilaya ya ziwa katika kaskazini, kuna idadi kubwa pia ya mlima maziwa katika milima ya Tatra.


title: Poland

text: Kusini mwa kanda ya kaskazini-mashariki mwa mikoa ya Silesia na Masovia, ambapo kuna alama za mto na mabonde ya zama za barafu. Mkoa wa Silesia una rasilimali nyingi na watu wengi. Kuna makaa ya mawe tele. Silesia ya Chini ina mgodi wa shaba mkubwa kabisa. Tambarare ya Masovian ipo kati ya Poland. Ipo katika mabonde ya mito mikubwa mitatu: Vistula, Bug na Narew.


title: Poland

text: Ukiendelea na safari kusini ni mlima ya kanda ya Kipolandi. Milima hiyo ni pamoja na Sudetes na Milima ya Carpathi. Sehemu ndefu ya Carpathia ni milima ya Tatra ambayo imekwenda hadi kusini mwa mpaka wa nchi ya Poland.


title: Poland

text: Mlima mrefu zaidi nchini Poland unaitwa "Rysy" wenye m 2,503 (ft 8,210), upo Tatras.


title: Poland

text: Waslavi walienea kati nchi katika nusu ya pili ya karne ya 5 BK.


title: Poland

text: Ukristo wa Kikatoliki kupokewa na mfalme Mieszko I (960-992) na Wapolandi kwa jumla (966) hutazamiwa kama chanzo cha taifa lao la pekee katika jamii ya Waslavi.


title: Poland

text: Nchi ilistawi na kuenea hasa chini ya ukoo wa Jageloni (1386–1572).


title: Poland

text: Kuanzia mwaka 1764 nchi ilianza kurudi nyuma na zile za jirani ziligawana kwa awamu tatu (1772, 1793, 1795) eneo lake lote.


title: Poland

text: Wapolandi walijaribu mara kadha kujikomboa, lakini walipata uhuru kwa muda tu (1807-1815 na 1918-1939).


title: Poland

text: Baada ya vita vikuu vya pili, Polandi ikawa chini ya utawala wa Kikomunisti hadi ilipofaulu kujikomboa (1989).


title: Poland

text: Poland imekuwa nchi mwanachama wa Umoja wa Ulaya tangu tarehe 1 Mei 2004.


title: Poland

text: Wakazi ni 38,483,957, karibu wote wakiwa Wapolandi asili (93.52%), wakiongea Kipolandi na wakifuata Ukristo katika Kanisa Katoliki (87.5%), tena kwa bidii ya pekee.


title: Poland

text: Kati ya lugha nyingine zilizotambulika kisheria, zinaongoza Kikashubi na Kijerumani, halafu Kibelarusi na, Kiukraina. Kati ya lugha za kigeni zinaongoza Kiingereza na Kirusi.


title: Afrika ya Kati

text: Afrika ya Kati ni kanda la bara la Afrika iliyoko katikati ya bara. Katika hesabu ya Umoja wa Mataifa (UM) nchi 9 zifuatazo huhesabiwa kuwa sehemu zake:


title: Afrika ya Kati

text:
Afrika ya Kati kwa maana ya mpangilio ya UM ni nchi kusini ya jangwa Sahara, mashariki ya Afrika ya Magharibi na upande wa magharibi wa Bonde la Ufa la Afrika ya Mashariki.
Mto mkubwa wa kanda ni mto Kongo.


title: Afrika ya Kati

text: Mwisho wa ukoloni kati ya 1953-1963 palikuwa na Shirikisho la Afrika ya Kati la nchi za kisasa za Malawi, Zambia na Zimbabwe zinazohesabiwa siku hizi kuwa sehemu za Afrika ya Kusini au Afrika ya Magharibi.


title: Afrika ya Kusini

text: Afrika ya Kusini ni ukanda ulioko kusini mwa bara la Afrika.


title: Afrika ya Kusini

text: Katika hesabu ya UM nchi 5 zifuatazo huhesabiwa kuwa sehemu za ukanda huo:


title: Afrika ya Kusini

text: Mara nyingi nchi zifuatazo zinatajwa pia kuwa nchi za Afrika ya Kusini:


title: Unyasa

text: Unyasa au "Nyasaland Protectorate" ilikuwa jina la Malawi wakati wa ukoloni wa Kiingereza. Nyasa ni neno la Kiyao linalomaanisha ziwa.


title: Shirikisho la Afrika ya Kati

text: Shirikisho la Afrika ya Kati (liliitwa pia Shirikisho la Rhodesia na Unyasa) lilikuwa dola la kujitawala chini katika mfumo wa ukoloni wa Uingereza uliounganisha nchi za leo za Zambia, Zimbabwe na Malawi zilizoitwa wakati ule Rhodesia ya Kaskazini, Rhodesia ya Kusini na Unyasa (Nyassaland).


title: Shirikisho la Afrika ya Kati

text: Lilipatikana kati ya mwaka 1953 hadi mwisho wa 1963.


title: Shirikisho la Afrika ya Kati

text: Shirikisho lilianzishwa tarehe 1 Agosti 1953 kwa shabaha ya kuunda nchi itakayofuata njia kati ya muundo wa ubaguzi wa rangi ya Afrika Kusini upande mmoja na nchi huru zilizotawaliwa na wanasiasa Waafrika wenye mwelekeo wa Ujamaa. Lilikuwa jaribio la kutunza kipaumbele cha walowezi wenye asili ya Ulaya.


title: Shirikisho la Afrika ya Kati

text: Mwisho ulikaribia baada ya miendo ya kumaliza ukoloni duniani kote na nguvu ya wawakilishi wa Waafrika katika eneo la shirikisho iliongezeka nguvu.


title: Shirikisho la Afrika ya Kati

text: Mwisho wa mwaka 1963 Rhodesia ya Kaskazini ilikuwa taifa jipya la Zambia na Unyasa (Nyassaland) ikawa Malawi.


title: Shirikisho la Afrika ya Kati

text: Rhodesia ya Kusini ilibaki peke yake ikitangaza uhuru wake miaka kadhaa baadaye na baada ya vita vya ukombozi kuwa nchi ya Zimbabwe.


title: Madeira

text: Madeira ni neno la kutaja hasa:Kutokana na maana haya ya kiasili jina lumetumika duniani kwa njia mbalimbali:


title: Funchal

text: Funchal ni makao makuu wa visiwa vya Madeira ikiwa kwenye kisiwa kikuu kinachoitwa Madeira pia. Vilevile makao makuu ya wilaya ya Funchal. Madeira ni funguvisiwa la Kireno katika sehemu ya Kiafrika ya Atlantiki.


title: Funchal

text: Maana ya neno "funchal" ni "shamari" - kwa sababu shamari ilipatikana kwa wingi wakati Wareno walipofika kisiwani mara ya kwanza.


title: Funchal

text: Mji una wakazi 45,000; ni zaidi ya lakhi moja pamoja na mitaa ya nje. Funchal ilikua pamoja na utalii wa watu tajiri. Kuna chuo kikuu "Universidade da Madeira".


title: Funchal

text: Wilaya ya Funchal ina visiwa vya Porto Santo, Ilhas Desertas na Ilhas Selvagens pamoja na Madeira yenyewe.


title: Kifaransa

text: Kifaransa (kwa Kifaransa: français) ni lugha ya Ufaransa (pamoja na maeneo yake ya ng'ambo), Ubelgiji ya Kusini, Uswisi ya Magharibi, Luxemburg na Kanada. Inazungumzwa pia katika nchi nyingi za Afrika kama vile Jamhuri ya Kidemokrasia ya Kongo, Senegal, Mali, Shelisheli, Chad, n.k., Asia ya Kusini na Amerika zilizokuwa koloni za Ufaransa.


title: Kifaransa

text: Takwimu kuhusu matumizi ya Kifaransa hutofautiana. Kadirio ndogo lasema kuna watu milioni 87 wanaotumia Kifaransa kama lugha ya kwanza, na tena milioni 100 wanaoitumia kama lugha ya pili. Kadirio kubwa lataja milioni 112,6 wasemaji wa lugha ya kwanza pamoja na milioni 60,6 wenye uwezo wa kutumia Kifaransa karibu kama lugha ya Mama. Halafu hutajwa takriban milioni 100 -110 wanaotumia Kifaransa kikazi, kibiashara au masomoni jumla takriban milioni 300 wasemaji wa Kifaransa duniani.


title: Kifaransa

text: Kifaransa ni kati ya lugha za Kirumi. Asili yake ni Kilatini lugha ya Waroma wa Kale. Hadi mwaka 50 KK watu waliokalia Gallia (eneo la Ufaransa wa leo) walitumia lugha mbalimbali za Kikelti. Baada ya uvamizi na Waroma Gallia ilikuwa sehemu ya Dola la Roma. Lugha ya Kilatini ilienea hadi kuwa lugha ya watu wengi. Kikelti kimebaki hadi leo katika maeneo madogo kama Ubritani.


title: Kifaransa

text: Kilatini hiki jinsi kilivyojadiliwa na watu wa kawaida katika Gallia kilipokea kiasi cha maneno na matamshi na lugha ya Kikelti. Baada ya mwisho wa Dola la Roma lugha iliendelea kubadilika haraka zaidi. Makabila ya Kigermanik walivamia Gallia na kuleta athira ya lugha zao.


title: Kifaransa

text: Haya yote yaliunda lugha ya Kifaransa ambayo ni lugha karibu sana na Kilatini hivyo pia na lugha kama Kiitalia, Kihispania na Kireno.


title: Kifaransa

text: Kifaransa kilichokuwa rasmi kilifuata lahaja ya eneo la Paris. Tangu 1634 kuna Akademia ya Kifaransa aabayo ni taasisi ya kulinda usafi wa lugha.


title: Kifaransa

text: Kifaransa kilienea kimataifa kwa sababu Ufaransa ilikuwa taifa lenye maendeleo mengi katika Ualya. Kifaransa kilikuwa katika nchi nyingi lugha ya elimu na pia ya mawasiliano ya kimataifa jinsi ilivyo siku hizi Kiiingereza mahali pengi.


title: Kifaransa

text: Baada ya Ufaransa kuwa nchi yenye koloni lugha ilisambazwa hata nje ya Ulaya. Ubelgiji yenye Kifaransa kama lugha rasmi ilikuwa pia na koloni na kupeleka lugha huko.


title: Kifaransa

text: Kifaransa ni lugha ya kitaifa, lugha rasmi, lugha ya utawala au lugha ya mawasiliano katika nchi zifuatazo:


title: Kifaransa

text: Lugha rasmi ya nchi zifuatazo


title: Kongo (Brazzaville)

text: Kongo (Brazzaville) ni kifupi cha kutaja nchi ya Jamhuri ya Kongo yenye mji mkuu wa Brazzaville. Jina limeundwa kwa nia ya kuwa na jina fupi tena la kutofautisha na Kongo nyingine yaani Jamhuri ya Kidemokrasia ya Kongo au Kongo (Kinshasa).


title: Kongo (Kinshasa)

text: Kongo (Kinshasa) ni kifupi cha kutaja nchi ya Jamhuri ya Kidemokrasia ya Kongo yenye mji mkuu wa Kinshasa. Jina limeundwa kwa nia ya kuwa na jina fupi tena la kutofautisha na Kongo nyingine yaani Jamhuri ya Kongo au Kongo (Brazzaville).


title: Santa Cruz de Tenerife

text: Santa Cruz de Tenerife au kwa kifupi Santa Cruz (Kihispania: Msalaba Mtakatifu) ni makao makuu ya utawala wa kisiwa cha Tenerife na moja kati ya miji mikuu miwili ya funguvisiwa ya Visiwa vya Kanari inayojitawala ndani ya Hispania. Visiwa vya Kanari vimo katika sehemu ya Kiafrika ya Atlantiki.


title: Santa Cruz de Tenerife

text: Mji ulikuwa na wakazi 217.415 mwaka 2002. Uko kwenye kaskazini ya kisiwa cha Tenerife. Bandari ni kitovu cha kihistoria ch mji. Kuna feri kati ya mji na Las Palmas de Gran Canaria.


title: Santa Cruz de Tenerife

text: Santa Cruz ilianzishwa mwaka 1494 Wahispania walipovamia Tenerife na kufanya vita dhidi ya wenyeji. Mahali pa mji wa sasa kiongozi Mhispania alisimamisha msalaba mkubwa wa ubao aliposheherekea ushindi juu ya Waguanche wenyeji. Mji mpya ulipokeajina kutokana na msalaba huo.


title: Santa Cruz de Tenerife

text: Mji ulikua kama kituo muhimu cha safari za kuvuka Atlantiki kati ya Ulaya na Amerika.


title: Santa Cruz de Tenerife

text: Santa Cruz ilikuwa mji mkuu wa funguvisiwa mnamo 1812. Tangu 1982 ni mji mkuu pamja na Las Palmas de Gran Canaria. Kila baada ya miaka minne mmoja kati ya miji hii miwili una nafasi ya kuwa mji mkuu.


title: Las Palmas de Gran Canaria

text:
Las Palmas de Gran Canaria (kifupi: Las Palmas) ni mji wa Hispania katika kaskazini-mashariki ya kisiwa cha Gran Canaria mwenye wakazi 376,953 (2004). Las Palmas ni makao makuu ya utawala wa kisiwa cha Gran Canaria na moja kati ya miji mikuu miwili ya funguvisiwa ya Visiwa vya Kanari inayojitawala ndani ya Hispania. Visiwa vya Kanari vimo katika sehemu ya Kiafrika ya Atlantiki.
Tangu 1982 ni mji mkuu pamoja na Santa Cruz de Tenerife. Kila baada ya miaka minne mmoja kati ya miji hii miwili una nafasi ya kuwa mji mkuu.


title: Paris

text: Paris (Kifaransa: ) ndiyo mji mkuu na mji mkubwa wa Ufaransa.


title: Paris

text:
Mji wa Paris ni katika Ufaransa ya kaskazini.
Mto Seine mtiririko kupitia mji.


title: Lyon

text: Lyon ndiyo mji mkuu wa mkoa wa Rhône-Alpes na wa tatu katika Ufaransa nzima. Kwa mujibu wa sensa iliyofanyika mwaka 2007, mji huu pamoja na vitongoji vyake una wakazi wapatao milioni 4.4. Mji upo mita 162-312 juu ya usawa wa bahari.


title: Lyon

text: Kihistoria ni muhimu tangu zamani, kwa kuwa ulikuwa mji mkuu wa Gallia. Kiini cha mji kimeorodheshwa na UNESCO mwaka 1998 katika Urithi wa dunia.


title: Lyon

text: Kutoka huko Ukristo ulienea katika nchi inayoitwa sasa Ufaransa. Ndiyo sababu askofu wake anahesabiwa mpaka leo kuwa mkuu kuliko wale wote wa nchi hiyo. Maarufu kati ya watakatifu wake: wafiadini wa Lyon na askofu Ireneo.


title: Lyon

text: Katika karne ya 13 mjini ilifanyika mitaguso miwili inayohesabiwa na Kanisa Katoliki kuwa mitaguso mikuu: Mtaguso I wa Lyon (1245) na Mtaguso II wa Lyon (1274). Mpaka leo jimbo hilo linadumisha mambo machache ya pekee katika liturujia kufuatana na mapokeo ya Gallia (Liturujia ya Lyon).


title: Saint-Quentin

text: Saint-Quentin ni mji wa Ufaransa ya mkoa wa Picardie.


title: Saint-Quentin

text: Saint-Quentin ina wakazi 56 792 (mwaka wa 2006).


title: Orléans

text:
Orléans ni mji wa Ufaransa. Iko mwambaoni wa mto Loire 130 km kusini ya Paris. Orléans ni makao makuu ya wilaya (kifaransa: departement) ya Loiret katika Mkoa wa Centre.
Mji una chuo kikuu ni pia makao ya dayosisi ya Orleans yenye kanisa kuu la kihistoria lenye sifa kubwa za kisanii lililojengwa 1278 hadi 1329. Kwa mujibu wa sensa iliyofanyika mnamo mwaka wa 2006, mji una wakazi wapatao 355，000 wanaoishi katika mji huu. Mji upo m 300-410 kutoka juu ya usawa wa bahari.


title: Orléans

text: Jina la Orleans limejulikana hasa pamoja na habari za Jeanne d'Arc aliyeitwa pia Bikira wa Orleans kwa sababu aliongoza jeshi la kifaransa lililoshinda Waingereza waliotaka kuteka mji mnamo mwaka 1429 katika Vita ya miaka 100.


title: Orléans

text: Orléans ina wakazi 113.126 (mwaka wa 1999).


title: Saint-Dié-des-Vosges

text: Saint-Dié-des-Vosges ni mji wa Ufaransa.


title: Saint-Dié-des-Vosges

text: Saint-Dié-des-Vosges na Meckhé (Senegal) ni miji-ndugu.


title: Saint-Dié-des-Vosges

text: 1507 : Ramani "Universalis Cosmographia" (Martin Waldseemüller)


title: Saint-Dié-des-Vosges

text:
Saint-Dié-des-Vosges ina wakazi 22.569 (mwaka wa 1999).
Chuo kikuu : Institut universitaire de technologie (IUT) :


title: Orleans

text: Orleans:


title: Orleans

text: Marekani:


title: Orleans

text: Ufaransa:


title: Ureno

text: Ureno (kwa Kireno Portugal) ni nchi kwenye pembe ya kusini magharibi kabisa ya Ulaya. Upande wa magharibi na kusini imepakana na Bahari ya Atlantiki, na upande wa mashariki na kaskazini imepakana na Hispania.


title: Ureno

text: Mafunguvisiwa ya Atlantiki ni pia sehemu za Ureno. Visiwa hivyo ni Azori kati ya Ulaya na Amerika na Visiwa vya Madeira vilivyoko katika sehemu ya Afrika ya Atlantiki.


title: Ureno

text: Jina la nchi katika Kiswahili limetokana na neno la Kireno ""o reino"" linalomaanisha "ufalme".


title: Ureno

text: Wasafiri na wapelelezi Wareno kama Vasco da Gama walijitambulisha kama wawakilishi wa ""Reino de Portugal"" (ufalme wa Ureno). Ni sehemu ya kwanza tu iliyoingia katika lugha ya Kiswahili.


title: Ureno

text: Umbo la Ureno ni kanda lenye upana wa kilomita 150 na urefu wa kilomita 475 upande wa magharibi wa Rasi ya Iberia. Mpaka na Hispania una urefu wa km 1,214 na pwani ya Atlantiki huwa na km 1,793.


title: Ureno

text:
Kuna sehemu mbili tofauti; hizi ni nchi upande wa kaskazini kwa mto Tejo na sehemu ya kusini.
Kaskazini ina milima mingi ikiwa na tambarare katikati inayofaa kwa kilimo. Kusini kwa jumla ni tambarare pamoja na vilimavilima.


title: Ureno

text: Hali ya hewa ya kaskazini ni baridi kiasi na kuna mvua nyingi lakini kusini ni joto na pakavu.


title: Ureno

text: Mlima mkubwa ni Torre wenye kimo cha mita 1,993.


title: Ureno

text: Mito muhimu ni Tejo, Douro (kwa Kihispania Duero) na Mondego ambayo ni mto mrefu uliopo ndani ya Ureno pekee wakati mito mingi ina chanzo katika Hispania.


title: Ureno

text: Bonde la Tejo ni kitovu muhimu cha kilimo.


title: Ureno

text: Kusini iko eneo la Algarve lililokuwa lengo la watalii wengi kutoka pande zote za Ulaya.


title: Ureno

text: Ureno una pia mafunguvisiwa mawili katika Atlantiki mbali na bara; hayo ni Madeira na Azori. Visiwa hivi ni sehemu ya Mgongo kati wa Atlantiki viko karibu zaidi na Afrika kuliko Ureno bara.


title: Ureno

text: Mlima mrefu kabisa wa Ureno ni Ponta do Pico kwenye Azori.


title: Ureno

text: Katika karne za KK Ureno ilikaliwa na makabila yaleyale ya Wakelti kama Hispania.


title: Ureno

text: Waroma walitaja eneo lote la Ureno na Hispania ya leo kwa jina la "Iberia".


title: Ureno

text: Tangu mwaka 450 KK sehemu za nchi zilitawaliwa na Wafinisia wa Karthago, na baada ya mwaka 200 KK yote ikawa sehemu ya Dola la Roma.


title: Ureno

text: Baada ya kuporomoka ya Dola hilo mnamo 470 BK makabila ya wahamiaji wa Kigermanik walikuwa mabwana wa eneo lote.


title: Ureno

text: Tangu mwaka 711 Waarabu walivamia nchi na kuitawala.


title: Ureno

text: Vita vya kuwaondoa tena viliendelea kwa karne kadhaa.


title: Ureno

text: Tangu mwaka 1143 mtawala wa eneo la mji wa Kale katika kaskazini alikuwa na uwezo wa kutosha kujitetea dhidi ya Waarabu na pia dhidi ya majirani wa eneo la Kihispania.


title: Ureno

text: Baada ya ushindi katika vita dhidi ya Wahispania mwaka 1128 Afonso I alijitangaza kuwa mtawala wa kujitegemea na baadaye alichukua cheo cha mfalme. Alitumia jina la mji Kale iliyojulikana kama "Porto Kale" (bandari ya mji wa Kale) iliyokuwa "Portokale" na baadaye "Portogale".


title: Ureno

text: Nchi hii ndogo ilifaulu kutunza uhuru wake hata baada ya maeneo yote mengine ya jirani kuunganishwa katika ufalme mpya wa Hispania.


title: Ureno

text: Nchi hii ndogo ilikuwa kati ya nchi muhimu zaidi duniani kwa karne mbili za 15 na 16. Wafalme wake walilenga jitihada na nguvu za nchi kwa teknolojia za usafiri baharini.


title: Ureno

text: Wareno waliweza kuboresha jahazi zao hadi kupita nchi zote za dunia na kwa muda wakafaulu kwenda mbali.


title: Ureno

text: Wareno waligundua njia ya kuvuka rasi ya Afrika Kusini na kufika kwenye bandari za Afrika ya Mashariki hata Bara Hindi.


title: Ureno

text: Ureno ilitajirika kutokana na biashara kati ya India, Asia na Ulaya. Wareno walijenga vituo kama vile maboma ya Msumbiji na Mombasa (Kenya) wakiwa mabwana wa pwani ya Afrika ya Mashariki.


title: Ureno

text: Lakini nguvu za nchi ndogo hazikuweza kutetea haya yote. Baada ya kujitokeza kwa mataifa mengine kama vile Uturuki, Uholanzi, Uingereza na Ufaransa, Wareno walipaswa kuwaachia maeneo mengi.


title: Ureno

text: Kati ya makoloni ya Ureno yalibaki hasa Msumbiji, Angola, Guinea Bisau, Cabo Verde, São Tomé na Príncipe katika Afrika, Brazil katika Amerika ya Kusini (hadi 1822) pamoja na maeneo madogomadogo kama Goa kwenye Bara Hindi, Timor ya Mashariki katika funguvisiwa ya Indonesia, mji wa Makao katika Uchina.


title: Ureno

text: Mwaka 1910 Ureno iliona mapinduzi ikawa jamhuri.


title: Ureno

text: Tangu 1926 hadi 1974 ilikuwa na serikali za kidikteta.


title: Ureno

text: Baada ya mapinduzi ya 1974 Ureno iliacha makoloni yake yaliyobaki isipokuwa Makao kwa sababu Uchina haukuwa tayari kuipokea hadi 1999.


title: Ureno

text: Ureno ikajiunga na Umoja wa Ulaya mwaka 1986 ikaona tena maendeleo ya kiuchumi na kijamii.


title: Ureno

text: Lugha rasmi na ya kawaida ni Kireno, ambayo ni kati ya lugha za Kirumi.


title: Ureno

text: Wananchi wengi ni Wakristo, hasa Wakatoliki (81%). 3.3% ni Waprotestanti. 6.8% hawana dini yoyote.


title: Karthago

text: Karthago (kwa Kilatini "Carthago"; kwa Kigiriki Καρχηδών "Karchēdōn"; katika lugha asilia ya Kifinisia "Qart-Hadašt", yaani "mji mpya") zaidi ya miaka 2000 iliyopita ulikuwa mji mkubwa katika Afrika ya Kaskazini karibu na Tunis ya leo nchini Tunisia.


title: Karthago

text: Karthago uliundwa mnamo 814 KK na Wafinisia kutoka pwani ya Shamu na Lebanon kama koloni. Ukakua kuwa mji mkubwa kabisa katika magharibi ya Mediteranea. Ulitawala maeneo ya pwani katika nchi za leo za Libya, Tunisia, Algeria, Moroko, Hispania, Ureno na Ufaransa pamoja na visiwa vikubwa vya Mediteraneo.


title: Karthago

text: Baada ya kuvamiwa na Dola la Roma mwaka 146 KK Karthago ukawa mji wa Kiroma.


title: Karthago

text: Kati ya miaka 439 hadi 533 ulikuwa mji mkuu wa ufalme wa Wavandali katika Afrika ya Kaskazini halafu ukarudi chini ya Bizanti.


title: Karthago

text: Waarabu Waislamu walipovamia Afrika ya Kaskazini mwaka 647 Karthago ulikuwa na kuta na boma imara sana ukafaulu kujitetea hadi mwaka 698 BK.


title: Karthago

text: Baada ya kuteka mji huo Waarabu waliamua kutumia majengo yake kama chimbo la mawe. Nyumba nyingi za mji wa Tunis zimejengwa kwa mawe ya Karthago ya zamani.


title: Bendera ya Poland

text: Bendera ya Poland ni ya milia miwili ya kulala yenye rangi za nyeupe na nyekundu. Mlia mweupe uko upande wa juu, mlia mwekundu uko chini.


title: Bendera ya Poland

text: Bendera ilianzishwa kwa azimio la Bunge la Poland mwaka 1831. Rangi hizi mbili zilipatikana katika nembo ya nchi tangu karne tisa ikionyesha tai nyeupe juu ya rangi nyekundu.


title: Bendera ya Poland

text: Bendera ileile inapatikana Bohemia (ni sehemu ya Uceki), Thuringia (jimbo la Ujerumani) na Kantabria (jimbo la Hispania). Bendera zinazofanana ziko Monako, Indonesia na Solothurn (jimbo la Uswisi) (rangi zilezile lakini mlia mwekundu uko juu).


title: Monako

text: Utemi wa Monako (kwa Kifaransa: Principauté de Monaco; kwa Kimonako: Principatu de Munegu) au "Monako" kwa kifupi ni kati ya nchi ndogo kabisa duniani. Kuna nchi moja tu ndogo zaidi ambayo ni mji wa Vatikano. Hali halisi ni dola-mji ambako mji ni sawa na nchi na dola lote.


title: Monako

text: Eneo lake ni kanda nyembamba ufukoni mwa bahari ya Mediteranea tu, lenye urefu wa kilometa 4 pekee karibu na mpaka wa Ufaransa na Italia, lakini ndani ya eneo lililotwaliwa na Ufaransa mwaka 1859 kutoka Ufalme wa Sardinia.


title: Monako

text: Baada ya kupata nchi kavu mpya kutoka baharini eneo limeongezeka hekta 42 kuwa 202 au km² 2.02.


title: Monako

text: Kuna mitaa sita mjini au nchini ndiyo Monte Carlo, La Condamine, Fontvieille, Le Larvotto, Les Moneghetti na Monaco-Ville.


title: Monako

text: Hakuna nchi yenye msongamano mkubwa duniani kuliko Monako ikiwa na wakazi zaidi ya 18,000 kwa kilomita ya mraba.


title: Monako

text: Lugha inayotumika hasa ni Kifaransa ambayo ni lugha rasmi. Sehemu ya wananchi bado hutumia Kimonako ambacho ni lahaja ya lugha ya Kiliguria inayotumika katika mkoa wa Liguria (Italia Kaskazini).


title: Monako

text: Monako ina dini rasmi ambayo ni Ukristo wa Kanisa Katoliki. Wakazi Wakristo kwa jumla ni 83.2%.


title: Monako

text: Idadi ya wakazi ni takriban 35,000 ambao 5,070 au 16% ya wakazi wote ni wananchi na wengine wote ni wageni wanaoishi mjini. 47% ya wakazi ni Wafaransa, 16% Waitalia na wengine 21% ni raia wa mataifa 125 mbalimbali.


title: Monako

text: Monako haina kodi ya mapato. Hali hii imesababisha matajiri wengi kutoka nchi mbalimbali kuhamia nchini. Hivyo Monako ni nchi yenye asilimia kubwa ya mamilionea kulingana na idadi ya wakazi wote kuliko nchi yoyote duniani.


title: Monako

text: Historia ya Monako imekuwa sawa na historia ya familia ya Grimaldi tangu mwanzo wake.


title: Monako

text: Akina Grimaldi walikuwa matajiri katika mji wa Genova (Italia) waliopaswa kukimbia nchi wakati wa vita ya wenyewe kwa wenyewe mwaka 1296 BK. Walinunua cheo cha kitemi pamoja na maeneo madogomadogo ya utawala katika Italia ya Kaskazini hadi Ufaransa Kusini.


title: Monako

text: Kati ya maeneo haya yote ni Monako pekee iliyobaki mikononi mwao tangu kuondoa mji mikononi mwa Genova mwaka 1419.


title: Monako

text: Watemi wa Grimaldi walifaulu kwa siasa yenye busara kupata kibali cha Wafalme wa Ufaransa kuwa eneo la kujitegemea bila mamlaka ya kifalme juu yao. Wakati ule palikuwapo na nchi nyingi ndogo sana za aina hiyo katika Ulaya, hasa Italia na Ujerumani.


title: Monako

text: Busara ya akina Grimaldi iliwawezesha kutunza uhuru wao katika karne zilizofuata, hasa wakijenga uhusiano mzuri mara na huyu mara na huyu kati ya majirani wakubwa.


title: Monako

text: Kati ya 1425 hadi 1641 akina Grimaldi waliweka nchi yao chini ya ulinzi wa Hispania wakiwalipa Wahispania pesa kwa kuweka kikosi cha wanajeshi katika boma la Monako. Tendo hilo lilikuwa utetezi dhidi ya wafalme wa Ufaransa ambao wakati mwingine walielekea kumeza nchi ndogo.


title: Monako

text: Baada ya kuchoka na Wahispania walifanya mapatano na Wafaransa waliolazimisha Hispania kuondoka.


title: Monako

text: Wakati wa mapinduzi ya Ufaransa mwaka 1789 utawala wa kifalme na kitemi ulifutwa kabisa Ufaransa na serikali ya mapinduzi haikuheshimu tena mapatano ya kukubali uhuru wa eneo la akina Grimaldi.


title: Monako

text: Lakini baada ya kipindi cha Napoleon Bonaparte, aliyerithi matunda ya mapinduzi, mataifa ya Ulaya kwenye mkutano wa Vienna mwaka 1815 yalipatana kurudisha hali jinsi ilivyowahi kuwa awali. Hivyo Wagrimaldi walirudi Monako wakiendelea kutawala hadi leo.


title: Monako

text: Tangu 1918 Monako ni nchi lindwa ya Ufaransa yenye uhuru katika mambo ya ndani lakini kwa masharti kuhusu mambo ya nje. Ufaransa ina haki ya kutaja majina kwa ajili ya nafasi za Mkuu wa Polisi na Mwanasheria Mkuu.


title: Monako

text: Kiuchumi ni sehemu ya Ufaransa isipokuwa ina sheria zake juu ya kodi. Hivyo ni pia sehemu ya eneo la forodha la EU bila kuwa mwanachama wa EU.


title: Monako

text: Lakini Monako ni mwanachama wa UM na wa Halmashauri ya Ulaya.


title: Monako

text: Mkataba wa 1918 una kipengele cha kwamba uhuru wa nchi utakwisha kama hakutakuwa na mrithi tena wa familia ya Grimaldi atakayechukua cheo cha mtemi. Mtoto wa kupanga atakubaliwa kama mrithi.


title: EU

text: EU ni kifupi kinachotumika zaidi kimataifa kwa Umoja wa Ulaya "(Kiingereza: European Union, Kijerumani: Europäische Union, lakini UE kwa Kifaransa, Kiitalia na lugha za Kirumi: Union Européenne na kadhalika)".


title: EU

text: Pamoja na hii EU au eu ni pia kifupi cha:


title: Bendera ya Algeria

text: Bendera ya Algeria ina milia miwili ya kusimama ya upana uleule. Kushoto rangi ni kijani na upande wa kulia nyeupe. Katikati kuna hilali nyekundu au mwezi mwandamo mwekundu pamoja na nyota ya pembetano nyekundu.


title: Bendera ya Algeria

text: Nyeupe inatakiwa kumaanisha usafi na rangi ya kijani humaanisha Uislamu. Hilali na nyota ni sehemu za nembo au bendera katika nchi nyingi za kiislamu tangu bendera ya Dola la Uturuki.


title: Bendera ya Algeria

text: Bendera hii ilikubaliwa wakati wa uhuru tarehe 3. Julai 1962. Inafanana na bendera za zamani ya Chama cha Ukombozi wa Kitaifa (FLN).


title: Bendera ya Nigeria

text: Bendera ya Nigeria ina milia ya kusimama mitatu, miwili ya nje ni kijani na ile ya katikati ni myeupe.


title: Bendera ya Nigeria

text: Bendera ilipatikana katika mashindano ya kitaifa kabla ya uhuru mwaka 1959 na kuonekana rasmi mara ya kwanza tarehe 1.10.1960. Mshindi aliyetunga bendera hii alikuwa mwanafunzi wa uhandisi Michael Taiwo Akinkunmi kutoka Ibadan.


title: Bendera ya Nigeria

text: Rangi ya kijani inatakiwa kuonyesha misitu na mashamba yenye rutba na mlia mweupe humaanisha amani.


title: Injera

text: Injera ni aina ya chapati ambayo ni chakula cha asili ya Ethiopia, Eritrea na Somalia. Unga wa matefi (mtefi ni nafaka ya pekee katika nyanda za juu za Ethiopia) huchanganywa na maji na kisha kuachwa hadi unapochacha baada ya siku chache. Baada ya hapo uji huo unakuwa tayari kupikia chapati. Injera huliwa na saladi au mchuzi uitwao Wat. Mchuzi huu huweza kuwa wa nyama ya ng'ombe au mbuzi. Kwakuwa unga wa Injera huwa umechacha, ladha yake huwa na uchachu.


title: Injera

text: Nje ya nyanda za juu watu wanatumia unga wa mchele, mahindi au nafaka nyingine ingawa kiasili ni matefi.


title: Chama cha Mapinduzi

text: Chama cha Mapinduzi (CCM) ni chama tawala nchini Tanzania.


title: Chama cha Mapinduzi

text: CCM ilizaliwa tarehe 5 Februari 1977 baada ya kuungana kwa vyama vya Tanganyika African National Union (TANU) kilichokuwa kikitawala Tanzania Bara na Afro-Shirazi Party (ASP) kilichokuwa chama tawala cha Zanzibar wakati huo. Chama cha TANU kilikuwa kikiongozwa na Mwalimu Nyerere na Afro-Shiraz Party kilikuwa chini ya Amaan Karume.


title: Chama cha Mapinduzi

text: Kwa miaka mingi CCM ilikuwa ikifuata siasa ya Ujamaa na Kujitegemea. Itikadi hii ilipewa nguvu za kisera mwaka 1967 lilipotangazwa Azimio la Arusha.


title: Chama cha Mapinduzi

text: Kutokana na azimio hilo uchumi uliwekwa mikononi mwa umma. Itikadi hiyo pia ilisisitiza umuhimu wa kuishi pamoja hasa katika vijiji vya Ujamaa.


title: Chama cha Mapinduzi

text: CCM imekuwa ikishinda chaguzi za Urais toka mfumo wa vyama vingi uliporejeshwa nchini Tanzania.


title: Chama cha Mapinduzi

text: Chama hicho kimekuwa pia kikipata idadi kubwa ya wabunge wa Bunge la Muungano na Baraza la Wawakilishi, ingawa vyama vya upinzani vilitoa malalamiko kuhusu utekelezaji wa haki na uchakachuaji wa kura.


title: Chama cha Mapinduzi

text: Chaguzi za vyama vingi Tanzania baada ya kurejeshwa kwa mfumo huo zilifanyika mwaka 1995, 2000, 2005 na 2010 na viongozi walioweza kuwa washindi kakati chama hicho ni kama wafuatao: Benjamin Mkapa na Jakaya Mrisho Kikwete. Hawa ndio viongozi waliongoza nchi kipindi cha miaka ishirini.


title: Chama cha Mapinduzi

text: Katika historia ya CCM kumekuwa na wenyeviti watano:


title: Koikoi

text: Koikoi ni ndege wakubwa wa jenasi "Ardea" katika familia ya Ardeidae wenye miguu mirefu na domo refu na nyembamba. Hupinda shingo yao wakiruka angani. Ndege hawa wana rangi nyeupe, kijivu na nyeusi. Spishi zenye rangi ya kahawiachekundu huitwa pondagundi pia. Spishi nyingine nyeupe kabisa inaitwa msuka. Zamani ilikuwa imeainishwa ndani ya jenasi "Egretta". Koikoi hupenda kula samaki lakini hula wanyama wadogo pia, kama vyura, mijusi na nyoka. Hujenga matago yao kwa matawi juu ya miti. Jike huyataga mayai 2-6.


title: Bendera ya Monako

text:
Bendera ya Monako ina milia miwili ya kulala ya nyekundu (juu) na nyeupe (chini).
Rangi hizi mbili zimepatikana katika nembo ya familia ya Grimaldi tangu mwaka 1339.


title: Bendera ya Monako

text: Muundo wa bendera uliopo ulianzishwa rasmi mwaka 1881.


title: Bendera ya Monako

text: Ofisi ya Mtemi na ofisi za serikali yake hutumia bendera inayoonyesha nembo la Monako.


title: Bendera ya Togo

text: Bendera ya Togo ina milia mitano ya kulala ya kijani (juu na chini) inayobadilishana na njano. Mraba mwekundu uonyeshayo nyota nyeupe ya pembe tano uko kwenye kona ya juu upande wa kushoto.


title: Bendera ya Togo

text: Bendera hii ni kati bendera zinazotumia rangi za Umoja wa Afrika. Rangi za kijani, njano na nyekundu huitwa rangi za umoja wa Afrika kwa sababu zinapatikana kwenye bendera ya Ethiopia, nchi ya pekee iliyofaulu kujitetea dhidi ya dhidi ya uvamizi wa kikoloni katika karne ya 19 BK.


title: Bendera ya Togo

text: Pamoja na kutumia rangi za Ethiopia bendera ya Togo imefanana na tarakibu ya bendera ya Liberia ambayo ni nchi ya pili ya Afrika isiyokuwa koloni. Tarakibu hii ni karibu na bendera ya Marekani ambayo ni nchi walipotoka waanzilishaji wa nchi ya Liberia.


title: Bendera ya Togo

text: Bendera imeonyeshwa rasmi mara ya kwanza tarehe 27. Aprili 1960.


title: Rangi za Umoja wa Afrika

text: Rangi tatu kijani, njano na nyekundu huitwa rangi za umoja wa Afrika kwa sababu zinapatikana kwenye bendera ya Ethiopia, nchi ya pekee ya Afrika iliyofaulu kujitetea dhidi ya dhidi ya uvamizi wa kikoloni katika karne ya 19 BK.


title: Rangi za Umoja wa Afrika

text: Tangu kuenea kwa uhuru kwenye nchi za Afrika katika miaka ya 1950 na 1960 kuna nchi mbalimbali zilizochagua rangi zilezile kwa kuonyesha upendeleo wao kwa umoja wa Afrika. Ghana ilikuwa nchi ya kwanza ya kutoka katika ukoloni mwaka 1957 ikateua rangi za Ethiopia kwa bendera yake.


title: Rangi za Umoja wa Afrika

text: Bendera za nchi zifuatazo hutumia rangi za Ethiopia ama pekee au pamoja na rangi nyingine. Mara nyingi ni nyeusi kama alama ya watu weusi.


title: Rangi za Umoja wa Afrika

text: Bendera za nchi kadhaa za Amerika zinatumia rangi zilezile kwa sababu wakazi wao ni watoto wa watumwa kutoka Afrika.


title: Yangeyange (Jenasi)

text: Yangeyange ni ndege wakubwa wa jenasi mbalimbali ya nusufamilia Ardeinae katika familia Ardeidae wenye miguu mirefu, shingo ndefu na domo refu na jembamba. Hupinda shingo yao wakiruka angani. Ndege hawa ni weupe au weusi au rangi hizi mbili (pengine kijani au buluu). Spishi nyingine huitwa kulasitara au dandala. Yangeyange wengine hupenda kula samaki, wengine hula wadudu na wanyama wadogo kama vyura na mijusi. Hujenga matago yao kwa matawi juu ya miti, matete au mafunjo.


title: Yangeyange

text: Jina hili hutumiwa kwa:


title: Edward Muungamaji

text: Edward Muungamadini (kwa Kiingereza: "Edward the Confessor"; takriban 1003 – 5 Januari 1066) alikuwa mfalme wa Uingereza kuanzia mwaka 1042 hadi kifo chake.


title: Edward Muungamaji

text: Kama mfalme hakuwa na nguvu ya kutawala lakini maisha yake ya Kikristo yalikuwa mfano mwema kabisa.


title: Edward Muungamaji

text: Mwaka 1161 alitangazwa kuwa mtakatifu.


title: Edward Muungamaji

text: Sikukuu yake ni 13 Oktoba.


title: Orodha ya Watakatifu Wakristo

text: Hapa chini wameorodheshwa kwa utaratibu wa alfabeti baadhi ya Watakatifu yaani watu wanaoheshimiwa na Wakristo kama vielelezo vya uadilifu wa Kiinjili.


title: Orodha ya Watakatifu Wakristo

text: Orodha hii inaonyesha pia kila mtakatifu huheshimiwa katika madhehebu gani.


title: Orodha ya Watakatifu Wakristo

text: Kanisa Katoliki linaheshimu watakatifu na wenye heri zaidi ya elfu kumi, kati yao Mapapa 78.


title: Orodha ya Watakatifu Wakristo

text: Katika makanisa ya Kiorthodoksi na ya Waorthodoksi wa Mashariki idadi ni kubwa zaidi kwa vile hakuna kanuni za kutangaza watakatifu kama zile zinazofuatwa na Papa, ambaye amejiwekea mamlaka hiyo tangu Karne za Kati.


title: Orodha ya Watakatifu Wakristo

text: Waanglikana walimtangaza mtakatifu mmoja tu (Mfalme Charles I wa Uingereza), lakini wanawatambua watakatifu wengine waliotangazwa kuwa watakatifu kabla ya Matengenezo ya Kiprotestanti, kama wanavyofanya pia Wamethodisti.


title: Orodha ya Watakatifu Wakristo

text: Madhehebu hayo na mengineyo yana marehemu wengine ambao bila kutangazwa rasmi wameingizwa katika kalenda ya watakatifu.


title: Orodha ya Watakatifu Wakristo

text: Walutheri pia wana watakatifu katika kalenda zao. Mtakatifu huyu ameondolewa kutoka katika orodha ya Watakatifu wa Kanisa Katoliki kwa sababu ya mashaka ya kihistoria. Si kusema hakuishi, ila anaendelea kutambuliwa kama mtakatifu ingawa hayupo kwenye orodha rasmi.


title: Bendera ya Benin

text: Bendera ya Benin ilianzishwa Desemba 1958 wakati koloni ya Kifaransa ya Dahomey ilipopewa madaraka ya kujitawala. Mwaka 1960 Dahomey ikapata uhuru wa kitaifa ikaendelea na bendera ileile.


title: Bendera ya Benin

text: Baada ya mapinduzi ya Mathieu Kérékou jina la Dahomey lilibadilishwa kuwa Benin. Kufuatana na itikadi mpya ya Umarx bendera ilibadilishwa kuwa kijani (kwa ajili ya wakulima) yenye nyota nyekundu (kwa ajili ya ujamaa na mapinduzi).


title: Bendera ya Benin

text: Baada ya mwisho wa ukomunisti bendera ya awali ilirudishwa tangu Agosti 1990.


title: Bendera ya Benin

text: Bendera huonyesha rangi za Umoja wa Afrika yaani zilezile kama bendera ya Ethiopia na nchi mbalimbali za Kiafrika.


title: Bendera ya Burkina Faso

text: Bendera ya Burkina Faso ina milia miwili ya kulala ya nyekundu na ya kijani. Katikati iko nyota ya pembetano ya rangi njano.


title: Bendera ya Burkina Faso

text: Hizi rangi za nyekundu-kijani-njano ni rangi za Umoja wa Afrika.


title: Bendera ya Burkina Faso

text: Bendera hii ilianzishwa rasmi Agosti 1984.


title: Bendera ya Burkina Faso

text: Kabla ya tarehe hii Burkina Faso ilitumia bendera ya zamani iliyoanzishwa 1960 wakati wa uhuru wa "Volta ya Juu".


title: Katanga

text: Katanga (au Shaba, 1971-1997) ilikuwa jimbo la kusini-mashariki la Jamhuri ya Kidemokrasia ya Kongo.


title: Katanga

text: Mji mkuu ulikuwa Lubumbashi (iliyoitwa Elizabethville hadi 1966). Eneo lake lilikuwa km² 496.871 na wakazi 4,125,000.


title: Katanga

text: Kiswahili kilitumiwa kama lugha rasmi.


title: Katanga

text: Jimbo ni maarufu kwa utajiri wake wa madini mbalimbali. Hasa mashariki mwa jimbo ni sehemu ya Kanda la Shaba linaloenea hadi Zambia. Kati ya madini yake ni kobalti, shaba, stani, radiamu, urani na almasi.


title: Katanga

text: Baada ya uhuru wa Kongo mwaka 1960 jimbo lilijitenga na kuwa nchi ya pekee chini ya urais wa Moise Tshombe. Jeshi la UM lilimaliza kipindi hiki kwa nguvu ya kijeshi na kurudisha Katanga kuwa sehemu ya Kongo tena hadi Januari 1963. Katika kipindi hiki kifupi waziri mkuu wa Kongo Patrice Lumumba aliuawa katika Katanga.


title: Katanga

text: Kiutawala Katanga imegawiwa katika sehemu nne kufuatana na mipango ya katiba mpya ya Kongo: Mkoa wa Tanganyika, wa Lomami Juu, wa Lualaba na wa Katanga Juu.


title: Kingoyo

text: Vingoyo ni ndege wakubwa wa jenasi mbalimbali za familia Ardeidae wenye domo refu na nyembamba lakini miguu mifupi kuliko spishi nyingine za familia hii. Hupinda shingo yao wakiruka angani. Spishi moja huitwa ngojamalika. Ndege hawa wana rangi nyeupe na nyeusi, nyekundu au ya manjano. Vingoyo hula samaki hasa. Hizi ni spishi zinazojificha ndani ya uoto. Hujenga matago yao kwa matawi juu ya miti au matete. Hata matago yamefichika kwa kawaida.


title: Vumatiti

text: Vumatiti ni ndege wakubwa wa nusufamilia Botaurinae na Tigrisomatinae katika familia ya Ardeidae ambao wana domo refu na nyembamba lakini shingo fupi kuliko spishi nyingine za familia hii. Hupinda shingo yao wakiruka angani. Ndege hawa wana rangi nyeupe, nyeusi na kahawia. Vumatiti hula samaki, amfibia na wadudu wa maji. Hizi ni spishi zinazojificha ndani ya uoto. Hujenga tago lao kwa matawi, manyasi na mimea ingine katikati ya matete au juu ya miti. Tago limefichika kwa kawaida.


title: Vumatiti

text:
Nusufamilia Botaurinae
Nusufamilia Tigrisomatinae


title: Vumatiti

text:
Nusufamilia Botaurinae
Nususfamilia Tigrisomatinae


title: Bendera ya Jamhuri ya Kongo

text: Bendera ya Jamhuri ya Kongo ina milia mitatu ya hanamu yenye rangi za Umoja wa Afrika kijani-njano-nyekundu.


title: Bendera ya Jamhuri ya Kongo

text:
Ilianzishwa Agosti mwaka 1958 Kongo ilipopata madaraka ya kujitawala ndani ya Umoja wa Kifaransa ikaendelea kuwa bendera ya taifa baada ya uhuru kamili mwaka 1960.
Mwaka 1970 wakati wa Jamhuri ya Watu wa Kongo bendera ilibadilishwa kuwa bendera nyekundu yenye nyota na jembe pamoja na nyundo za njano halafu majani ya mnazi ya kijani.


title: Bendera ya Jamhuri ya Kongo

text: Wakati wa kuporomoka kwa itikadi ya kikomunisti na kisoshalisti serikali ya rais Denis Sassou-Nguesso ilirudisha bendera ya zamani mwaka 1991.


title: Kibisi

text: Vibisi ni ndege wa maji wa familia ya Podicipedidae. Domo lao jembamba kuliko mabata lina ncha kali. Vibisi huzamia majini ili kukamata samaki. Hujenga tago lao kwa matete linaloelea juu ya maji na hulifungia tete au mmea mwingine wa maji. Jike huyataga mayai 2-7. Kwa kawaida makinda wana milia na mara nyingi hubebwa mgongoni kwa mzazi.


title: Hungaria

text: Hungaria (kwa Kihungaria "Magyarország") ni nchi ya Ulaya ya Kati yenye wakazi milioni 10 wanaozidi kupungua.


title: Hungaria

text: Imepakana na Austria, Slovakia, Ukraine, Romania, Serbia, Kroatia na Slovenia.


title: Hungaria

text: Mji mkuu ni Budapest. Miji mingine muhimu ni Miskolc, Debrecen, Szeged, Pécs, Győr na Szolnok.


title: Hungaria

text: Kihungaria ndiyo lugha rasmi na ya kawaida kwa wananchi.


title: Hungaria

text: Wakazi walio wengi (52.9%) ni Wakristo. hasa Wakatoliki (37.4%) na Wakalvini (11.1%).


title: Hungaria

text: Hungaria ilitokea kama nchi ya pekee wakati wa karne ya 10 BK.


title: Hungaria

text: Tangu zamani za kuzaliwa kwake Kristo (milenia ya kwanza) sehemu kubwa ya Hungaria ilijulikana kama Panonia ikawa sehemu ya Dola la Roma.


title: Hungaria

text: Tangu kuporomoka kwa nguvu ya Waroma ilivamiwa na makabila mbalimbali kama vile Wagermanik, Wahunni na Waslavi.


title: Hungaria

text: Baada ya mwaka 900 Wahungaria chini ya mtemi Arpad walivamia eneo hili. Wakati ule Wahungaria walikuwa mkusanyiko wa makabila wahamiaji waliojiita "Majari" (Magyar) waliotoka katika maeneo kati ya mto Volga na milima ya Ural.


title: Hungaria

text: Kutoka makazi yao mapya katika Panonia waliendelea kuvamia maeneo mengine ya Ulaya hadi milima ya Pirenei.


title: Hungaria

text: Baada ya kushindwa na Wajerumani mwaka 955 walibaki katika makazi yao na mnamo mwaka 1000 mfalme Ishtvan (Stefano wa Hungaria) alipokea ubatizo akaongoza taifa lake kuingia katika Ukristo.


title: Hungaria

text: Wakati wa uvamizi wa Wamongolia baada ya Chingis Khan katika karne ya 13 nchi iliangamizwa, na nusu ya wakazi wakauawa.


title: Hungaria

text: Baadaye wafalme Wahungaria waliwakaribisha walowezi kutoka Ujerumani walioanzisha vijiji vingi na pia miji.


title: Hungaria

text: Wakati wa karne ya 15 Waturuki Waosmani walianza kuenea kwenye Balkani, wakaingia katika Hungaria kutoka upande wa mashariki. Katika mapigano ya Mohacs mwaka 1526 Hungaria ilishindwa na sehemu kubwa ikawa chini ya Waosmani. Magharibi ya nchi ikaendelea kuitwa ufalme wa Hungaria lakini ufalme uliingia mikononi mwa nyumba ya Habsburg yaani chini ya watawala wa Austria.


title: Hungaria

text: Katika karne zilizofuata watawala wa Habsburg walirudisha Waosmani nyuma na ufalme wa Hungaria ukawa sehemu ya milki ya Habsburg yaani Austria.


title: Hungaria

text: Katika karne ya 19 mnamo 1848 Wahungaria waliasi dhidi ya watawala lakini walishindwa. Hata hivyo Kaisari Franz Joseph I alibadilisha siasa yake akatafuta usaidizi wa Wahungaria katika utawala wa ufalme. Katiba mpya iliunda cheo cha sawa kati ya Austria na Hungaria chini ya mtawala yeye yule mwenye vyeo vya Kaisari wa Austria na Mfalme wa Hungaria na milki ikaitwa "Austria-Hungaria".


title: Hungaria

text: Austria-Hungaria ilikuwa milki kubwa katika Ulaya ya Kati na Mashariki kuanzia mwaka 1867 hadi 1918.


title: Hungaria

text: Baada ya vita kuu ya kwanza ya dunia milki ikaporomoka na Hungaria ikaendelea kama nchi ya pekee yenye katiba ya ufalme lakini bila mfalme.


title: Hungaria

text: Katika vita kuu ya pili ya dunia Hungaria ikaingia upande wa Ujerumani ukaendelea kuwatesa Wayahudi wake wa kushikamana na siasa ya Hitler na mwishowe ikashindwa pamoja na Ujerumani. Hungaria ikavamiwa na jeshi la Umoja wa Kisovyeti na mabwana hao wapya walihakikisha ya kwamba chama cha kikomunisti ilishika serikali. Hivyo Hungaria ikawa sehemu ya Mapatano ya Warshawa ikasimama upande wa mashariki katika kipindi cha vita baridi.


title: Hungaria

text: Mwaka 1956 wananchi wengi walipindua serikali ya kikomunisti na serikali mpya chini ya Imre Nagy ilianzisha demokrasia ya vyama vingi. Lakini wanajeshi wa Kisovyeti wakaingia kati wakarudisha utawala wa chama cha kikomunisti ulioendelea hadi kuporomoka kwa ukomunisti mnamo 1989.


title: Hungaria

text: Hungaria imekuwa nchi mwanachama wa Umoja wa Ulaya tangu 2004.


title: Bendera ya Kamerun

text: Bendera ya Kamerun ina milia mitatu ya kusimama yenye rangi za kijani-nyekundu-njano pamoja na nyota njano ya pembetano katika mlia wa katikati.


title: Bendera ya Kamerun

text: Muundo wa bendera hufanana na bendera ya Ufaransa (Kamerun ilikuwa koloni yake) lakini inatumia rangi za Umoja wa Afrika.


title: Bendera ya Kamerun

text:
Kamerun iliingia katika uhuru na bendera tofauti kidogo. Muundo na rangi zilekuwa zilezile lakini mlia wa kwanza (ya rangi kijani) ulionyesha nyota mbili zilizoonyesha Kamerun ilikuwa shirikisho la jamhuri baada ya kuungana sehemu mbili tofauti za Kamerun ya awali. Koloni ya Kijerumani ya Kamerun ilipasuliwa 1918 ikiwa sehemu kubwa ilikuwa chini ya Ufaransa na sehemu ndogo chini ya Uingereza. Kanuni za Umoja wa Mataifa zililazimisha Waingereza kushauriana na wenyeji wenyewe badala ya kuunganisha sehemu zao za Kamerun na Nigeria tu jinsi ilivyowahi kupangwa awali.
Matokeo ya kura yalisababisha sehemu zilizotengwa kuunganishwa tena. Hivyo Kamerun ilianzishwa kama shirikisho la jamhuri hali iliyoonyeshwa kwa nyota mbili.


title: Bendera ya Kamerun

text: 1972 serikali ilibadilisha katiba ya Kamerun ikawa nchi ya umoja, bila shirikisho. Nyota mbili zilifutwa na badala yake nyota moja katika mlia wa katikati ikaonekana kwa jina la "nyota ya umoja".


title: Bendera ya Mali

text:
Bendera ya Mali ina milia mitatu ya wima ya rangi nyekundu, njano na kijani kibichi. Rangi hizi ambazo huitwa rangi za Umoja wa Afrika ni zilezile zinazopatikana katika bendera nyingi za nchi za Afrika kutokana na athari ya Ethiopia kama nchi ya Afrika iliyofaulu kujitetea dhidi majaribio ya kuitawala kikoloni.
Maana ya rangi ni kama zifuatazo:


title: Bendera ya Mali

text: Bendera hii imetumiwa tangu uhuru wa kitaifa mwaka 1961.


title: Bendera ya Mali

text: Nchi ilipata uhuru ngazi ya kwanza yaani madaraka ya kujitawala mwaka 1959. Wakati ule ilikuwa imeungana na Senegal kama "Shirikisho la Mali". Bendera ile ya kwanza ilionyesha umbo la mwanadamu. Mali ilipobaki peke yake ilifuta picha kwa sababu ya kanuni za imani ya Kiislamu zinazokataza picha ya watu.


title: Bendera ya Mali

text: Senegal iliendelea na bendera ileile isipokuwa ina nyota ya kijani katika mlia wa katikati.


title: Wilhelm Wien

text: Wilhelm Wien (13 Januari 1864 – 30 Agosti 1928) alikuwa mwanafizikia kutoka nchi ya Ujerumani. Hasa alichunguza mambo ya mnururisho. Mwaka wa 1911 alikuwa mshindi wa Tuzo ya Nobel ya Fizikia.


title: Gustaf Dalén

text: Nils Gustaf Dalén (30 Novemba 1869 – 9 Desemba 1937) alikuwa mhandisi kutoka nchi ya Sweden. Hasa alichunguza mambo ya gesi. Mwaka wa 1912 alikuwa mshindi wa Tuzo ya Nobel ya Fizikia.


title: Charles Glover Barkla

text: Charles Glover Barkla (7 Juni 1877 – 23 Oktoba 1944) alikuwa mwanafizikia kutoka nchi ya Uingereza. Hasa alichunguza mionzi ya eksirei na kufanya majaribio nazo. Mwaka wa 1917 alikuwa mshindi wa Tuzo ya Nobel ya Fizikia.


title: Chandrasekhara Raman

text: Chandrasekhara Venkata Raman (7 Novemba 1888 – 21 Novemba 1970) alikuwa mwanafizikia kutoka nchi ya Uhindi. Hasa alichunguza mambo ya mwanga na jinsi unavyosambazwa kupitia vitu mbalimbali. Mwaka wa 1930 alikuwa mshindi wa Tuzo ya Nobel ya Fizikia.


title: Slovenia

text: Slovenia ni nchi ya Ulaya ya Kati, mashariki kwa milima ya Alpi.


title: Slovenia

text: Imepakana na Italia, ghuba ya Adria ya bahari ya Mediteranea, Kroatia, Hungaria na Austria.


title: Slovenia

text: Mji mkuu pia mji mkubwa ni Lyublyana (kwa Kislovenia: Ljubljana).


title: Slovenia

text: Ni mwanachama wa Umoja wa Mataifa na wa Umoja wa Ulaya.


title: Slovenia

text: Watu wengi (83%) ni wa kabila la Waslovenia, wenye lugha ya Kislovenia ambayo ni kati ya lugha za Kislavoni.


title: Slovenia

text: Waslavi walihamia Slovenia ya leo katika karne ya 6 BK.


title: Slovenia

text: Tangu zamani waliishi chini ya utawala wa madola mbalimbali kama vile Dola la Roma, Austria na Yugoslavia hadi kupata uhuru wa kisiasa mara ya kwanza kabisa mwaka 1991 baada ya mwisho wa Shirikisho la Yugoslavia.


title: Slovenia

text: Kati ya nchi zote zilizotokana na Yugoslavia ya zamani Slovenia ni nchi yenye uchumi imara zaidi.


title: Slovenia

text: Upande wa dini, 57.8% ni Wakatoliki. 10% wanajitambulisha kama Wakanamungu.


title: Bendera ya Slovenia

text: Bendera ya Slovenia ina milia mitatu ya kulala katika rangi za Umoja wa Waslavi nyeupe-buluu-nyekundu pamoja na ngao ya nembo la kitaifa juu ya milia miwili ya juu. Bendera hili lilianzishwa tangu Juni 1991.


title: Bendera ya Slovenia

text: Kuna pendekezo la kuwa na bendera jipya kwa sababu bendera jinsi ilvyo inafanana sana mabendera mengine yenye rangi za Waslavi hasa bendera ya Slovakia.


title: Nembo ya Slovenia

text:
Nembo ya Slovenia ni ngao ya buluu inayoonyesha mlima wa Triglaff ambao ni mlima mkubwa wa nchi yenye ncha tatu.
Mlima unakatwa na mistari miwili ya buluu inayodokeza kwa mawimbi wa bahari ya Adria. Juu yake kuna nyota tatu za rangi ya dhahabu kutoka nembo ya kihistoria ya Utemi wa Celje.


title: Nembo ya Slovenia

text: Ngao hii pia ni sehemu ya bendera ya Slovenia.


title: Aloysius Gonzaga

text: Aloysius Gonzaga (9 Machi 1568 – 21 Juni 1591) alikuwa mtoto wa mfalme mdogo nchini Italia, lakini alikataa katakata kuurithi utawala akawa mtawa katika shirika la Wajesuiti. Alifariki bado kijana akihudumia wagonjwa wa tauni mjini Roma, akiacha kumbukumbu bora hasa ya usafi wa moyo na malipizi.


title: Aloysius Gonzaga

text: Mwaka 1726 alitangazwa na Kanisa Katoliki kuwa mtakatifu. Sikukuu yake ni tarehe 21 Juni kila mwaka.


title: Aloysius Gonzaga

text: Aloysius ni jina la Kilatini, kwa Kiitalia ni Luigi. Alizaliwa katika ngome ya familia yake huko Castiglione delle Stiviere, kati ya Brescia na Mantova, kaskazini mwa Italia, katika kile kilichokuwa sehemu ya Duchy ya Mantua. Alikuwa wa kwanza kati ya watoto saba wa Ferrante de Gonzaga (1544-1586), Mtawala wa Castiglione, na Marta Tana di Santena, binti wa baron wa familia ya Piedmont Della Rovere. Mama yake alikuwa rafiki wa Isabel, mke wa Filipo II wa Hispania.